Asosiy > Yangiliklar > СИРДАРЁДА “БИЛИМЛАР КУНИ”\nБугун вилоятимизда ҳар бир соҳада жадал ишлар амалга оширилмоқда. Таълим, маданият, адабиёт, санъат, спорт соҳасидаги амалга оширилаётган ишларни эндигина куртак чиқараётган дарахтга қиёсласа арзийди.\nВилоятимизнинг барча ҳудудларида 5-сентябрь “Билимлар” куни сифатида кенг нишонланди. Вилоятимиз ҳокими Ғафуржон Мирзаев Ховос туманидаги 9-мактабга ташриф буюриб, ўқувчи ёшлар билан суҳбатлашди.\nШириндан-шакар болажонлар томонидан айтилган шеър, куйланган қўшиқ ва ижро этилган рақслар нафақат вилоят ҳокимининг, балки бутун иштирокчиларнинг эътирофига сазовор бўлди.\nШундан сўнг, вилоят ҳокими Ғ.Мирзаев Гулистон Давлат Университети талабалари билан учрашди. Учрашувда Ўзбекистон ёшлар иттифоқи имтиёзи билан олий таълим муассасасига ўқишга қабул қилинган Лобар Болтабоева, имконияти чекланган бўлишига қарамай, барча ёшларга ташаббускорлиги билан ўрнак бўлаётган Адҳам Жўраев, Индонезия давлатида ўтказилган XVIII Осиё ўйинларида академик эшкак эшиш спорт тури бўйича кумуш медаль совриндори, Гулистон Давлат Университети иккинчи босқич талабаси Алишер Яровлар cўзга чиқдилар.\nСирдарёда “Билимлар” куни байрамга айланиб кетди. Муҳтарам Президентимиз томонидан ёшларимизга яратиб берилаётган бундай имкониятлардан тўғри фойдаланган ёшларимиз келгусида жамиятда ўз ўрнига эга бўлган, ватанига фидойи, билимли инсонлар бўлиб етишишига ишонамиз.


Саид Аҳмад. Товуқ тилини биладиган одам (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Товуқ тилини биладиган одам (ҳажвия)\nСаид Аҳмад. Товуқ тилини биладиган одам (ҳажвия)\nБоққанингга яраша товуқ ўлгур кунда туғса-да. Дон чўқишига қараганда, кунига иккитадан гуғадиганга ўхшайди. Қақолаши дунёни бузади. Ҳар қақолаганида қўни-қўшниларга эшиттириб, ҳозир тухум туғаман, тухумимни кўриб ёқаларингни ушлайсизлар, дегандек ҳурпайиб сомонхонага кириб кетади. Шу кириб кетганича гор-шовда ўтирган боладек кўзларини жавдиратиб узоқ ўтиради.\nМаҳбубахон ишлик одам. Эрталаб ишга кетганича кечқурун қайтади. Уйга келади-ю, болаларига овқат пиширишга уннаб кетади. Албатта сомонхонага кириб, товуқларнинг туққан-туғмаганлигидан хабар олади. Тавба, тухум йўқ. Шунақа ҳам ёлғончи товуқ бўладими? Ё мушук-пушук кириб, тухумни еб қўярмикан?\nУндоқ деса, сомонхонанинг эшиги берк туради. Ундан ташқари, ҳовлида каттакон ит бор. Мушук у ёқда турсин, чумолини ҳам йўлатмайди.\nКечаси телевизор кўриб ўтиришганларида Маҳбубахон товуқлардан нолиб қолди:\n— Эгаси ўлгур безор бўлганидан сотган шекилли. Хитрий товуқ экан.\nЭри Мансуржон бепарво жавоб берди:\n— Э, хотин. Сен умуман чорвачилик, йўғ-е, паррандачиликдан бехабар одамсан. Қўйни биласан-а, янги келган уйда ем емайди. Ўрганиб кетгандан кейин шунақаям хўра бўлиб кетадики, асти қўяверасан.\nМансуржон шундай деярди-ку, кўзини яширишга уриниб, туппа-тузук ишлаб турган телевизорнинг мурватларини бурарди.\n— Оббо, нима қиласиз бураб? Ана, бузиб қўйдингиз. Эртага товуқни сўйиб беринг, шўрва қиламиз.\n— Ия, шундоқ товуқни-я. Қўй, хотин, бир иложини қиламиз, туғиб беради. Мени айтди дерсан, ҳар куни туғадиган қилиб бераман.\nХотин эрининг гапига ишонгандек бўлди. Эрталаб ишга кетаётганда, ўғлининг эски дўпписида дон опчиқиб сочди. Товуқ қақолаб дон чўқиди, яна борми, дегандек Маҳбубахонга бир-икки қаради-да, қақолаб сомонхонага қараб чопди. Бир оздан кейин Маҳбубахон унинг орқасидан бориб, ичкарига мўралади. Товуқ сомон тўлдирилган ғалвирга бағрини бериб, унга қараб кўзларини мўлтиратяпти.\n— Билиб қўй, бугун тухум туғмасанг, кечқурун шўрва бўласан, — деб кулди. Товуқ унинг гапига тушунгандек «қуқу» деб қўйди.\nДарҳақиқат, Маҳбубахон кечқурун келса, товуқ ваъдасининг устидан чиқиб, муштумдек тухум туғиб қўйипти. У қойил қилибманми, дегандек айвон олдида гердайиб юрарди.\nМаҳбубахон ҳайрон қолди. Унинг ҳайронлигидан фойдаланиб Мансуржон керилди:\n— Шунақа, хотин, биз қуш тилини ҳам биламиз. Эрталаб товуққа, бугун туғмасанг, опанг хафа бўлади, деб тайинлаб кетган эдим. Одобли товуқ-да, гапимни ерда қолдирмади. Эртага ҳам шу, индин ҳам шу. Агар диққатимни оширсанг, тайинлаб қўяман, туғмай, қўяди. Аммо шуни билиб қўй, товуқ деган кунда туғса, бехосият бўлади. Тухуми ҳам майдалашиб қолади. Кунора туққани дуруст. Иккитасининг қуввати биттасига ўтиб, калорияси ошади. Тайинлаб қўяман, кунора туғсин. Маза бўлади. Энди сенга тухум сифатини ошириш масаласида ҳеч ким билмайдиган бир сирни айтиб қўяй. Илло бировга айтмасликка сўз берасан. Сир шуки, товуққа унча-мунча туз ялатиб туриш керак. Битта гугурт қутисига туз солиб, сомонхонага опкириб қўй. Ўзи хоҳлаганда чўқилаб туради. Ана шунда тухум жудаям хушхўр бўлиб кетади.\nСодда хотин эрининг куйиб-пишиб айтган бу гапларига астойдил ишонди. Сирни бировга айтмасликка ваъда берди. Сомонхонага туз опкириб кўядиган бўлди.\nМансуржон товукка яхшилаб тайинлаб қўйган экан, айтганини қилиб, кунора тухум туғаверди. Гугурт қутисидаги туз бемалол беш кунга етаверди.\n— Ҳой дадаси, гапингиз рост чиқди, тухуми борган сари хушхўр бўлиб кетаётганга ўхшайди.\n— Ўхшайди деганинг нимаси? Росмана хушхўр бўпти. Кунора туғиш билан туз ялашда гап кўп дедим-ку!\nКунлар шу хил ўтаверди. Товуқ аҳдини бузмади. Нима бўлди-ю, Мансуржон бир ҳафтага аллақаёққа командировкага кетадиган бўлиб қолди. У чамадонини кўтариб, эшикка етганда, тўхтади.\n— Хотин, бир гап айтиш эсимдан чиқипти. Товуққа тайинлаб қўйдим. Келгунимча ҳар куни туғиб туради. Тузни ҳам чўқилама, кунига тухум очадиган нарсасан, жавр бўлади, дедим.\nЭрининг бу гапи ҳам тўғри чиқди. Гугурт қутичадаги туз сира ҳам камаймади. Ҳар куни тухум туғаверди. Маҳбубахон қўни-қўшниларга мақтанарди:\n— Бир товуғимиз бор, ўлгур, одам тилини билади. Бало товуқ экан.\nМаҳбубахоннинг қойил қолиши узоққа чўзилмади. Бир кун боши айланиб, ишдан вақтлироқ қайтди. Уйга келса, сомонхона очиқ. Нима бало бўлди, деб мўраласа, Мансуржон ярим шиша ароқ олиб, пиёлани тўлдирди. Сомонга бағрини бериб ётган товуқнинг қанотидан кўтариб улоқтирди-да, тухумини олиб, устунга уриб чақди. Кейин гугурт қутисидаги туздан сепиб закуска қилди.\nМаҳбубахон ҳеч нарса билмагандек, оёқ учида юриб, айвонга ўтиб кетди. Бир оздан кейин Мансуржон лабини ялаб уйга кирди.\n— Хотин, ишдан кепсан-ку. Айтганча, бугун товуқ тухум туғадиган кунми?\n— Йўқ, бугун туғмайди, эртага туғади, — деди Маҳбуба.\n— Ҳа, рост. Шундай деб тайинлаб қўйган эдим. Хотин эрига шундай қараш қилдики, эр кўзини яширолмай уйқуси келмаса ҳам эснади. Шу пайт кўнглидан, билиб юрган экан, деган ган ўтди.\n— Хотин, товуққа яхшилаб тайинлаб кўяман, энди кунда туғадиган бўлади. Улай агар, кунда туғади. Агар хўп десанг, гапга тушунадиган шунақа товуқдан яна ўнта олиб келаман, йигирмата олиб келаман. Хотин тик унинг олдига келди-да:\n— Қани, бир «ҳуҳ» деб юборинг! — деди.\n— Мелисамисан, мен шофёрманми?\n— Одамнинг ҳар нима бўлгани яхши? Яна ичибсиз! Юрагингиз яна ёмон бўлса, нима бўлади! Докторнинг гапи эсингиздан чиқдими?\nМансуржон аввалига бўйин эгиб турди-да, кейин баланд келди:\n— Судга бер. Мелисачақир. Сомонхонага ўғри тушди, деб дод сол!\n— Сизни нега судга берарканман? Сизни товуқлар суд қилишсин. Тилини биласиз-ку.\nЭр-хотин хахолаб кулиб юборишди. Уларга қўшилиб, ҳовлида донлаб юрган товуқ ҳам қақолаб кулгандек бўлди.\n← Аввалги Аввалги Саид Аҳмад. Олқинди (ҳажвия)\nКейинги → Кейинги: Саид Аҳмад. Муллажон (ҳажвия)


Журналист ва шоир Абдували Қутбиддин вафот этди - zarnews.uz\nЖурналист ва шоир Абдували Қутбиддин вафот этди\nЎзбекистонда хизмат кўрсатган журналист, таниқли шоир Абдували Қутбиддин узоқ кечган касаллик туфайли 59 ёшида Тошкент шаҳрида вафот этди.\nА.Қутбиддинов 1983 йил Тошкент давлат университетининг (ҳозирги Ўзбекистон Миллий университети) журналистика факультетини тамомлаган. Меҳнат фаолиятини Самарқанд вилоятининг «Зарафшон» газетасида бошлаб, кейинчалик Ғафур Ғулом номидаги адабиёт ва санъат нашриётида, «Ёзувчи» нашриётида, Ўзбекистон Миллий телерадиокомпаниясида, «Халқ сўзи» газетасида турли лавозимларда хизмат қилган.\nМатбуот нашрларида минглаб танқидий, таҳлилий мақолалари эълон қилинган. Шоирнинг «Найсон», «Ҳумо», «Бахтли йўл», «Бор» (сайланма, 2011) каби шеърий тўпламлари, «Озодлик» номли достони чоп этилган. Абдували Қутбиддин «Дўстлик» ордени билан мукофотланган.\nЎзбекистон Журналистлари ижодий уюшмаси Самарқанд вилояти бўлими ҳамда "Зарафшон" ва «Самаркадский вестник» газеталари бирлашган таҳририяти жамоаси марҳумнинг яқинларига чуқур таъзия изҳор этади.


Айни чоғда ободонлаштириш ва қурилиш майдонига айланган Манас мутлақо янги қиёфа касб этаяпти. Кўчаларга шағаллар ётқизилиб, асфальтлашга тадорик кўрилмоқда. Эски симёғочлар янгисига алмаштирилаяпти. Кўп қаватли уйлар ёнида, ҳовлиларнинг кўчага чиқиш қисмида қурилган ноқонуний уйлар бузилаётир.\n— Шифер, тахта, қум-шағал, оҳак каби қурилиш моллари ортилган машиналарнинг кети узилмаяпти, — дейди “Манас” қишлоқ фуқаролар йиғини раиси Абдужалил Кенжаев. — Бунёдкорлик ишлари билан бирга, аҳолига саккиз турдаги озиқ-овқат маҳсулотлари, уй-рўзғор буюмлари узлуксиз етказилмоқда. Пойтахтдан келган шифокорлар уйма-уй юриб, ҳаммани тиббий текширувдан ўтказаяпти, дори-дармонлар, вакциналар тарқатилаётир. Тўғриси, тўй-маъракаларда ён-атрофдаги қишлоқлар одамлари бизда бўлаётган ўзгаришларга ҳавас билан қараётганини айтишаяпти. Бундан ғурурланмай бўларканми?!\nАйни пайтда қишлоқдаги мингдан зиёд хонадонларда 1 минг 258 оила тинч-тотув яшайди. Аҳолининг бир қисми 34 та кўп қаватли уйда истиқомат қилади. Мазкур уйларда яшовчилардан кимдир хом ғишт, кимдир ёғоч, яна кимдир тунука билан девор тортиб олган, дераза ҳамда эшиклар ҳам беўхшов ўрнатилган. Бундай абгор ҳолатдаги уйларга туташ ноқонуний қурилишлар бузиб ташланди, шиферлар янгисига алмаштирилди, эшик-ромлар таъмирланди, деворлар янгидан тикланди. Қарабсизки, уйларга чирой кира бошлади.\n— Қишлоқнинг марказий Чилонзор кўчасида қатор йирик лойиҳаларни бажариш режалаштирилмоқда, — дейди Дўстлик тумани архитектура ва қурилиш бўлими бошлиғи Олим Ўринбоев. — Бу ерда юз ўринли мактабгача таълим муассасаси, бир қанча савдо ва маиший хизмат кўрсатиш шохобчалари, 2,2 гектар майдонда истироҳат боғи барпо этилади. Боғда турли аттракционлар, дам олиш жойлари ташкил қилинади. Бундан ташқари, ҳудуддаги 21 кўчанинг икки томонида бетон ариқлар қурилмоқда, уларнинг ёнида замонавий чироқлар нур сочиб туради.\nШу пайтгача манасликларни ўйлантириб келган яна бир муаммо фарзандлари таълим-тарбия олаётган масканлардаги шарт-шароиту аҳволнинг мақтагулик эмаслиги, ўқитиш ишларидан кўнгил тўлмагани билан боғлиқдир. Қувонарлиси, дилни хижил қиладиган бундай манзаралар ҳадемай ўтмишга айланади. Гап шундаки, қишлоқдаги 5, 12-умумтаълим мактаблари, “Саодат” ва “Айчурек” мактабгача таълим муассасаларида ҳам янгиланиш ишлари бошлаб юборилди. Хусусан, 5-умумтаълим мактабининг теварагидаги занглаган темир панжаралар олиб ташланиб, девор билан ўралмоқда ҳамда янги дарвоза қурилаяпти. Спорт зали таъмирланиш арафасида. Мактабга янги парта, стол-стул, шкаф, доскалар келтирилди. Бу ерда мўъжаз ўқув-ишлаб чиқариш устахонаси қурилиши бошланди. Устахонада ўқувчи-ёшлар дурадгорлик, чилангарлик ва тикувчилик сирларини ўрганишади.\nБунинг учун зарур жиҳозлар жамламаси ҳам олиб келинди.\nИнсон қачон эртанги кунига ишонч билан боқади? Қачонки, рўзғори бут, турмушида хотиржамлик бўлса. Бунинг учун эса, аввало, доимий даромад манбаи бўлмоғи, бошқача айтганда, салоҳияти ҳамда лаёқатига яраша ишламоғи керак. Яширишнинг ҳожати йўқ, ҳозирги пайтда қишлоқ жойларда аҳолининг катта қисми дуч келаётган долзарб масалалардан бири ишсизлик ҳисобланади. Шу маънода, “Обод қишлоқ” дастурига кўра, бандлик даражасини оширишга жиддий ёндашилаётгани айни муддаодир.\nМанасда Дастур доирасидаги саъй-ҳаракатлар бошланганидан буён 163 нафар фуқаро иш билан таъминланди. Уларнинг 102 нафари фермер хўжаликлари ишчилари қаторидан ўрин олди.\n20 нафар фуқаро “Fresh stile” корхонасига, 2 нафар аёл мактабгача таълим муассасасига жойлаштирилди.\n49 нафар хотин-қиз касб-ҳунар ўрганишга жалб қилинди. 8 нафар фуқаро Россия давлатида ишлаши учун рўйхатга олинди. Кам таъминланган, эҳтиёжманд оилалардаги 30 нафар аёл тикувчиликка ўқитилиб, тикув машиналари олишлари учун уларга “Микрокредитбанк”нинг туман филиали томонидан истеъмол кредити расмийлаштирилди.\nУмуман, бунёдкорлик ишлари қамрови қишлоқнинг ўзи билан чегараланиб қолмаган. Манасни туман маркази билан боғловчи йўлларга ҳам қум-шағал ётқизилиб, йўл четларидаги дарахтларга шакл берилмоқда. Очиқ далалар ва ғалла майдонлари четан деворлар билан ўралаяпти.\n— Фуқаролар йиғинигача 18 километрлик таъмирталаб йўлларга асфальт қопламаси ётқизилади, — дейди “Янги авлод қурилиш” масъулияти чекланган жамияти иш бошқарувчиси Шавкат Анорбоев. — Бунинг учун қирқдан ортиқ техникалар ҳамда 150 нафар ишчини жалб этганмиз. Қишлоқдаги хонадонларга ичимлик суви етказиб бериш учун олти километр узунликда сув тармоқлари тортилаётганини ҳам таъкидлаб ўтиш жоиз. Шунингдек, ариқ қазиш ва лотоклар ўрнатиш, пиёдалар йўлакчаси қуриш режалаштирилган.\nДарҳақиқат, шу кунларда Манасда бўлган киши бу ердаги жўшқин ҳамда қизғин жараёнга, ҳудуд аҳли чеҳрасидаги мамнунликка гувоҳ бўлади. Бу ислоҳотларнинг ҳаётий ифодасига яққол мисолдир. Зотан, бундай яратувчанлик кайфияти эндиликда бошқа қишлоқларни ҳам қамраб олаётгани, кундан-кун чирой очаётган Манасдек обод манзиллар тобора кўпайиши мамлакатимизда инсон манфаатлари йўлидаги ислоҳотлар ҳаётий тасдиғини топаётганини кўрсатади.\nМазкур рукндаги бошқа мақолалар: « Қашқадарёдаги газ қуйиш шохобчасида портлаш содир бўлди\tҚиз боланинг қадри мебель билан ўлчанадими? »


Пойгабошида янги боғча – Сурхон тонги\n25 daqiqa олдин\nБош саҳифа / Таълим / Пойгабошида янги боғча\nАпрел 2, 2021\tТаълим Изоҳ қолдириш 236 Кўрилди\nБоғчада тарбияланган бола бошқачада барибир. Шеър, қўшиқ ёдлашу тил ўрганишдан ташқари у жамоавий тарбияни ўрганади. Қолаверса, қўл моторикаси билан ишлаш, дидактик ўйинлар ўйнаш боладаги ухлаб ётган истеъдод учқунларини оловлантириди. Қувонарлиси, бугун чекка ҳудудларда ҳам шаҳарникидан қолишмайдиган боғчаларнинг ишга туширилаётгани мактабгача таълим ёшидаги болалар учун ҳам. ота-оналар учун ҳам айни муддао бўлмоқда.\nБойсун туманининг “Пойгабоши” маҳалласида 120 ўринга мўлжалланган 4-давлат мактабгача таълим ташкилоти фойдаланишга топширилди. Бу ҳақида вилоят ҳокимлиги ахборот хизмати хабар берди. Муассаса ўрнида бир қаватли эски боғча биноси бўлиб, у неча йиллардан буён таъмирталаб аҳволга келиб қолганди. 2 млрд. 896 млн. сўм маблағ сарфланиб, икки қаватли замонавий бино ва иншоот янгидан қурилди.\nМактабгача таълим ташкилотида болажонларнинг сифатли бошланғич билим олишлари, ҳар томонлама соғлом ўсиб-улғайишлари учун барча шароитлар яратилган. Ўйин майдончалари, ошхона, мусиқа ва спорт заллари замонавий жиҳозланган. Кундалик машғулотлардан ташқари рус, инглиз тили, шахмат, шашка, расм чизиш, бадиий гимнастика тўгараклари ҳам фаолият кўрсатади.\nАйни пайтда муассасада 34 нафар педагог ходим фаолият юритмоқда. Янги ишга қабул қилинган ходимларнинг 3 нафари “Аёллар дафтари”га киритилган хотин-қизлардир.\nОлдинги Ечимга элтувчи йўл\nКейинги Чопончиларнинг юмуши енгиллади\nОАВ ва Ҳаракатлар стратегияси


Сабаб ва сабоқ - Hidoyat.uz\nСабаб ва сабоқ\nАсосий саҳифа Жамият Оила Сабаб ва сабоқ\nЧоп этилди Fevral 8, 2019 Сабаб ва сабоқda fikr bildirishni o'chirish\nНоиланинг янги хонадонга келин бўлиб тушганига бир ойдан ошди. Шу вақт ичида у келин деган номга муносиб бўлиш учун тинмай ҳаракат қилди. \nГарчи қизлик уйида эрка ўсган бўлса-да, онасининг «энди ёш бола эмассан, эркаликларингни бари уйда қолсин, катта ҳаётнинг чинакам бекасига айланасан», деган гаплари Ноилани янаям яхши бўлишга ундарди.\nҲар куни эрта тонгдан ҳовлини супуриш, эрталабки нонушта тайёрлаш, турмуш ўртоғини ишга кузатиб, тушликкача уйларни йиғиштириш — ҳамма ҳаммасига улгуришга ҳаракат қиларди. Ҳатто, шунча ишдан ортиб қайнонасининг кўнглини олишни ҳам эсдан чиқармасди. Қизиқ, «эртага фарзандли бўлсам, бу юмушларнинг ҳаммасига қандай улгураман», — деб ўйлаб қоларди Ноила гоҳида.\nБир қарашда, булар ўзбек аёлининг ҳар кунлик вазифаси. Аммо бир пайтлар онажониси ялиниб ёлворса-да, овқат қилишга унамаган қиз учун бу аслида жуда катта юмушдек кўринади.\nҚайнонаси дастлаб, унга билмаганларини ўргатди. Лекин буларнинг барини бирдан эплаб кетолмагани учун бора-бора келинига муомаласи ўзгарди. Ҳар қанча тиришмасин, қайнонаси унинг ишларидан камчилик топар, Ноилани бир зум ҳам тиндирмасликка ҳаракат қиларди.\n— Келин, айтган ишларимни бажариб бўлдингизми?\n— Ҳа, бўлдим. Ойижон, яқинда ўқишга чиқаман, бироз қолиб кетган дарсларим бор эди, ўшаларни бажариб олсам майлими, — ийманибгина сўради Ноила.\n— Ўқиш?! Сиз аввал уй ишларини эплаб олинг, кейин ўқишдан гапиринг. Ҳозирги келинларга ҳам ҳайронсан-да, тавба! Бир иш қўлидан келмайди. Биз ҳали кун ёришмасидан туриб сигир соғар, уйдагилар туришига иссиқ нон ёпиб, қаймоққача тайёрлаб қўярдик. Ундан кўра, боринг, хазонларни супуриб чиқинг, тўпланиб ётибди. Ҳали замон ўғлим келади. Овқат ҳам тайёрлаш керак.\nНоила қайнонасига тик қарай олмай, қўлига супургини олди ва ҳовлини тозалашга тушиб кетди. Аслида дарсларни-ку бир амаллаб қилади, неча кундан бери боши айланиб, кўзолди қоронғилашаётганди. Бел оғриғи ҳам тинч қўймаяпти. Қайнонасига айтишга уялганидан дарс тайёрлашни баҳона қилганди. Аммо…\nШу пайт уй телефони жиринглади. Қайнона бориб гўшакни олди.\n— Алло, қизим, сенмисан? Уйдагилар яхшими? Куёвим, қайнона-қайнотанг яхши юрибдими?\n— Ойижон… Болам… Йиғлади қизи гапиролмай.\n— Болангга нима бўлди, яхшимисан? — хавотирдан ёрилай деди онаси.\n— Нобуд бўлди… Дўхтирлар қонингиз кам, дея бир қанча дорилар ёзиб берганди. Яна оғир ишлар қилмай туринг деганди. Аммо… Қайнонам…\n— Оҳ, болама. Ўзинг яхшимисан, аҳволинг яхшими? Ҳозир етиб бораман, дея гўшакни қўйди.\nУйдан рўмоли ва сумкасини олиб чиқиб тараддудланди. Кетаётиб, хазонларни қийналиб кўтариб кетаётган келинига кўзи тушди. Бунинг устига, кечаги ёмғирдан кейин ҳали ер қуриб улгурмаганди.\n— Қизим, бўлди. Ташланг қўлингиздагини. Ўғлим келса, ўзи ташийди. Сиз озгина дам олинг. Кечки томон бирор овқат қилиб қўярсиз. Қорнингиз очган бўлса, музлатгичдан хоҳлаган нарсангизни олиб енг ёки ўғлимга тайинланг, йўл-йўлакай олиб келади. Мен ҳозир келаман, — деди-да, чиқиб кетди.\nНоила ҳеч нимага тушунмаётганди. Бироз аввал қайнонаси… Ноила ишни тугатиб, хурсанд бўлганча хонасига кириб кетди…\nМанба: oila davrasida\nЖоҳилликнинг давоси – билим


29.04.20 12:42\tmsk\nAirportufa.ru сайти фотосурати\nЎзбекистон, Қирғизистон ва Тожикистондаги россияликларни олиб чиқиш учун режалаштирилган бешта рейс билан ватанга қайтишга Россия Федерациясида қолиб кетган Марказий Осиё фуқаролари умид қилмасинлар, уларга чипталарни фақат фирибгарлар сотиши мумкин. Ушбу огоҳлантириш Тожикистоннинг Москвадаги элчихонасининг Facebook ижтимоий тармоғидаги саҳифасида эълон қилинган.\nРИА “Новости” Россиянинг Ўзбекистондаги элчихонасининг консуллик бўлими вакилига таянган ҳолда хабар беришича, “Россия” авиакомпаниясининг рейси билан 174 россиялик фуқаро 29 апрель куни Тошкентдан Москвага учиб кетди. Рейсга давлат хизматлари агентлигининг сайти орқали самолётга ўтириш учун рўйхатдан ўтган одамлар қўйилди, уларга учиб кетишга Тошкент халқаро аэропортига етиб бориш учун махсус рухсатномалар тақдим этилди. Самолёт Тошкент вақти билан соат 6.32 да (4:32 мск) учиб кетди.\nДушанбега учта самолётнинг парвози режалаштирилган. Новосибирскдан 30 апрель куни “Сибирь” авиакомпаниясининг лайнери учиб кетади, ўша куниёқ “Уральские авиалинии” компаниясининг самолёти Душанбе – Сургут – Екатеринбург йўналиши бўйича жўнаб кетади. Бундан ташқари, Росавияциянинг олиб чиқиш рейслари жадвалига мувофиқ, 2 май кунига “Сибирь” авиакомпаниясининг Бишкек – Новосибирск йўналишидаги рейси режалаштириб қўйилган.\nДипломатларнинг таъкидлашича, ушбу чартер рейслари Россия ҳукумати томонидан мутлақо россиялик фуқароларни хориждаги мамлакатлардан олиб чиқиб кетиш учун ташкил этилган. “Тожикистон элчихонаси ватандошлардан шубҳали ва текширилмаган маълумотларга ишонмасликка, қандайдир шахслар томонидан авиачипталар сотиладиган бўлса, бундай чипталарни сотиб олишга шошмасликка чақирмоқда”, — дейилади хабарномада.\nТожикистон 20 мартдан бошлаб барча йўналишлар бўйича халқаро авиақатновларни тўхтатиб қўйган, Россия бошқа мамлакатлар билан мунтазам чартер авиақатновларини 27 мартдан бошлаб тўхтатиб қўйган. Ўзбекистонда ҳар қандай транспорт қатновлари 30 мартдан 10 майгача тўхтатиб қўйилган.\n“Сомон Эйр”, “Таджик Эйр” ва FlyDubai авиакомпаниялари Россия, Туркия ва Бирлашган Араб Амирликларидан тожикистонликларни хориждан ватанига қайтариш ҳамда Тожикистондан чет эллик фуқароларни ватанларига жўнатиш бўйича бир нечта чартер рейсларни ташкил этишган, бироқ бу рейслар етарли бўлмаган эди. Кўпчилик тожикистонликлар Россияда қолиб кетишди, Туркия ва Ҳиндистон аэропортларида қолиб кетган 300 дан зиёд тожикистонликлар коллектив мактублар билан Тожикистон президенти Имомали Раҳмонга мурожаат қилиб, уларга самолёт юборишни сўрашмоқда.\nЕкатеринбургда ватанга экстрадиция қилинишини кутаётган 100 га яқин Тожикистон фуқаролари махсус муассасада тезроқ ватанга жўнатишни талаб қилиб, исён кўтардилар.\nРоссиянинг молиявий ташкилотлари мигрантларга кредит беришни йўлга қўймоқчилар


Kun.uz таҳририяти давлат идоралари ва турли ташкилотлар мутасадди раҳбарлари билан интервьюларни давом эттиради. Қурилиш материаллари ишлаб чиқариш соҳасида коррупция борми? Ўзбек мармари қачон дунёга донг таратади? Цемент импорти учун имтиёзлар бекор қилиниши сабаби нимада? Соҳада инновацион жараёнлар ва ёш мутахассислар малакаси талабга жавоб бериши учун нималар қилиш керак? «Ўзсаноатқурилишматериаллари» уюшмаси бошқарув раиси Ботир Зарипов билан бўлиб ўтган навбатдаги суҳбат шу ва бошқа саволлар атрофида бўлди.\n— Авваламбор, уюшма фаолияти ҳақида гаплашсак. Бугунги кунда «Ўзсаноатқурилишматериаллари» уюшмаси нималар билан банд?\n— Кўпчиликка маълум, сўнгги 3 йилда республикамизда кенг кўламли қурилиш-бунёдкорлик ишлари амалга оширилмоқда. «Обод қишлоқ», «Обод маҳалла» ёки аҳоли учун шинам уй-жойлар қурилиши, шаҳарларимизнинг ободончилигини сўнгги ўн йиллар билан таққослаб бўлмайди. Айнан қурилиш материаллари ишлаб чиқарувчилар фаолиятини мувофиқлаштириш, уларга амалий ёрдам бериш, дуч келадиган муаммоларни бартараф этиш, соҳага сармоялар, айниқса, тўғридан-тўғри инвестицияларни жалб қилиш, корхоналарни модернизация қилиш, экспортни кўпайтириш ва импортни қисқартириш каби масалалар бизнинг асосий вазифаларимиздан ҳисобланади.\n— Сир эмас, Ўзбекистонда капитал қурилиш соҳаси жуда ҳам ривожланиб бормоқда. Бу ўз-ўзидан қурилиш материалларига бўлган талабни ҳам оширади. Шу нуқтайи назардан соҳани ривожлантириш учун қандай ишлар амалга оширилмоқда?\n— Албатта, соҳанинг ривожланиши учун энг катта омил ҳуқуқий-меъёрий ҳужжатларнинг қабул қилиниши. Ушбу қарорлар соҳа ривожига катта туртки бўлди. Иккинчи омил мамлакатимиздаги қазилма бойликлар. Республика ҳудудидаги мингдан ортиқ қазилма бойликларни саноат усулида қайта ишлаб, катта натижаларга эришяпмиз. Учинчиси, албатта, меҳнаткаш халқимиз ва тадбиркорларнинг ташаббуслари.\n— Қурилиш соҳаси ривожланаётгани боис, айрим маҳсулотларга талаб юқори бўлади. Мисол учун, цемент. Статистикага кўра, бу йил ўзимизда бундай заводлар кўп бўлишига қарамай, хориждан кўп миқдорда цемент импорт қилинган. Импортнинг ўрнини босиш сўнгги 15 йилда кун тартибидан тушмагани инобатга олинса, бу масала қандай ҳал этилмоқда?\n— Саволингизга жавоб беришдан олдин айрим рақамларга тўхталсам. Соҳамизда асосий ижобий ўзгаришлар сўнгги 3 йилда амалга ошириляпти. Агар 2016 йил билан жорий йилнинг кутилаётган якунларини солиштирадиган бўлсак, 2016 йилда соҳада 8400га яқин корхона фаолият кўрсатган бўлса, шу йил охирига келиб, бу рақам 10,5 мингга етиши кутилмоқда. Иккинчи кўрсаткич, бу маҳсулотлар ишлаб чиқариш кўрсаткичи. 2016 йилда 7 трлн 800 мрлд сўмлик қурилиш материаллари ишлаб чиқилган. Бу йил якуни бўйича бу рақам 20 трлн сўмни ташкил этади. Учинчи кўрсаткич, бу инвестициялар. Таҳлил давримизда соҳага киритилаётган сармоя 4,5 бараварга ошиб, йил якунигача 1,5 млрд доллар инвестиция киритилиши кутилмоқда, ваҳоланки 2016 йилда атиги 360 млн доллар инвестиция киритилган эди.\n— Хорижий сармоядорлар, сир бўлмаса, кўпроқ қайси йўналишларга эътибор қаратмоқда?\n— Чет эллик сармоядорлар биринчи навбатда бозори чаққон бўлган, қурилиш соҳасида кўп ишлатиладиган материалларга катта қизиқиш билдиради. Энг аввало цемент ишлаб чиқаришга. Иккинчиси қурилиш ойнаси. 2016 йилда республика бўйича 8 млн тонна цемент ишлаб чиқилган бўлса, 2019 йил якуни билан йилига 15 млн тонна цемент ишлаб чиқариш қуввати пайдо бўлади. 2018 йилда 3,5 млн тонна цемент импорт қилинган бўлса, пешма-пеш заводлар ишга тушгани натижасида цемент импортига берилган имтиёзларга ҳам зарурат қолмади. Сентябрь ойида 320 минг тонна цемент импорт қилинган бўлса, октябрда 50 минг тонна. Лекин бозорда цемент нархи деярли ўзгармади. Иккинчи асосий қурилиш материали бу қурилиш ойнаси. 2016 йилгача бизда фақат битта - «Кварц» АЖ қурилиш ва бошқа ойна маҳсулотлари ишлаб чиққан бўлса, бугунги кунда уларнинг сони 3тага кўпаяди. Шулардан биттаси Жиззах вилоятида ишга тушиб, қурилиш ва безакли ойналар ишлаб чиқарилмоқда. Кейинги йилнинг биринчи чорагида «Кварц» корхонаси кенгайтирилиши ҳисобига бир йилда 22 млн кв.м. қурилиш ойнаси ишлаб чиқаришга эришилади. Бундан ташқари, Навоий вилоятида йилига 10 млн кв.м. қурилиш ойнаси ишлаб чиқарувчи қувват ишга туширилади.\n— Халқ орасида Ўзбекистонда ишлаб чиқилган цемент сифатига ишончсизлик билдирилади. Уюшмада қурилиш материалларини ишлаб чиқариш соҳасида сифатни назорат қилиш қандай йўлга қўйилган?\n— Албатта, бу саволларни ўзимиз ҳам эшитганмиз. Бир нарсани айтишим керак, ҳар бир цемент заводи тўлиқ ишга тушишдан олдин масъул идоралар томонидан уларнинг маҳсулотлари текширувдан ўтказилади. Ишчи комиссиянинг мазкур завод меъёрий талабларга қанчалик жавоб бериши юзасидан актлар тузилади. Шартлардан яна бири, цемент заводида лаборатория бўлиши керак. Унда ишлаб чиқилаётган цемент сифати доимий равишда компьютер дастурлари воситасида назоратдан ўтказиб турилади. Шу нуқтайи назардан сифатли цемент ишлаб чиқарилиши кафолатланган. Заводдан ҳеч қачон сифатсиз цемент сотувга чиқарилишига йўл қўйилмайди.\n— Қурилиш мавсуми бошланганида цемент нархи қимматлашади, қишга келганда аксинча. Айтмоқчи бўлганим, бугунги кунда қурилиш материаллари бозори қанчалик шаффоф?\n— Барча цемент заводларимиз ўз маҳсулотларини биржа савдолари орқали сотишга мажбур. Биржа савдоси шаффоф бўлиб, ҳар қандай тадбиркор ўз вакили орқали юқорироқ нарх бериб, истаганча цемент харид қила олади. Шу йилгача қурилиш мавсумида цемент нархи кўтарилиши кузатилар эди. Бироқ, янги заводлар ишга тушиши натижасида цемент нархи бирмунча барқарор сақланиб турди. Яъни, 2019 йил 1 январь ҳолатига бир тонна цемент нархи 471 минг сўмни ташкил этган бўлса, 1 июнда 572 минг сўмни ташкил этди, 1 июлда 476 минг сўмдан сотилди. 2 октябрь ҳолатига кўра, бир тонна цемент 484 минг сўмга тенг бўлди. Йил бошидаги нарх билан орқадаги фарқ унчалик катта эмас.\n«Ўзсаноатқурилишматериаллари» уюшмаси бошқарув раиси Ботир Зарипов\n— Ўзбекистон қурилиш материаллари қайси мамлакатларга экспорт қилинмоқда ва булар қайси маҳсулотлар?\n— Атрофимизда жуда катта бозор бор. Ўзбекистондан гипсокартон, пардоз тошлари, керамика маҳсулотлари ва санфаянс, линолеум, шунингдек, том ёпишда ишлатиладиган материаллар ҳам экспорт қилинмоқда. Озарбойжонга 1 млн долларга яқин керамика плиталари етказиб берилиши режалаштирилган. Афғонистоннинг ўзи йилига 200 млн долларлик маҳсулот импорт қилади. Биз ушбу бозорни икки омил, таннарх ва сифат билан эгаллашимиз мумкин. Шу билан бирга, яқин 3 йилда экспорт миқдорини 4-5 баравар ошириш имкониятлари мавжуд.\n— Италия мармари, Испания мармари дейишади. Ўзбекистонда Ғозғон мармар кони бор. Ўзбек мармарининг қачон дунёга донғи кетади?\n— Ҳам оғриқли ва тўғри савол бердингиз. Биз Аллоҳ берган табиий бойликлардан етарли даражада фойдалана олмаяпмиз. Ғозғонда шунақа тошларимиз борки, Италияда ҳам, Испанияда ҳам йўқ. Бу ерда иккинчи масала шуки, СССР вақтида мармартошлар портлатиб олингани сабабли микроёриқлар пайдо бўлган ва сифат тушган. Эндиликда, Хитой ва Италиядан янги замонавий тош кесувчи арралар ва ускуналар келтирилди. Нима учун Хитойдан келиб Нуротада, Томди туманида завод очяпти? У тошимизнинг сифатини, қадрини ва бозордаги нархини биляпти-ки, шундай қилмоқда.\n— Соҳада рақобат қанчалик ривожланмоқда?\n— Рақобат кун сайин ошмоқда. Айниқса, йирик корхоналар ўртасида. Масалан, «Қизилқумцемент» 600 марка цемент ишлаб чиқаришни йўлга қўйган бўлса, «Оҳангаронцемент» 700 марка цемент ишлаб чиқармоқчи. Бундан ташқари, маҳсулотлар диверсификацияси ҳам йўлга қўйилмоқда.\n— Уюшма олдида қандай муаммолар бор ва сиз уларга қандай ечимларни таклиф этмоқдасиз?\n— Албатта, иш бор жойда камчилик бўлади. Бизнинг соҳа ҳам бундан истисно эмас. Энг катта масала, ҳудудлардаги барча корхоналар ҳам тўлиқ қувватда ишламаяпти. Ускуна бор, имконият бор, аммо 30 фоиз қувватда ишлаяпти. Ваҳоланки, у камида 80-90 фоиз қувватда ишлаши керак. Бундай мисолларни кўплаб келтириш мумкин. Масалан, қазилма бойликлардан фойдаланиш самарасини олайлик. Айрим тадбиркорлар каръерни олиб қўйган, лекин фойдаланмайди. Ҳозирда, шундай таклиф тайёрлаяпмизки, бу каби тадбиркорлар лицензиясидан маҳрум этилади.\n— Соҳада мутахассислар муаммоси қандай ҳал этилмоқда? Ҳозирги етишиб келаётган ёшлар қурилиш материаллари бозорини ривожлантириш талабига жавоб берадими?\n— Замонавий ахборот технологиялари ривожланган даврда ушбу техникалардан фойдала оладиган, чет тилларни яхши ўзлаштирган кадрлар зарур. Шундай кадрлар етиштирувчи марказларимиз бўлса-да бу етарли эмас. Биз юқоридаги талабларга жавоб берадиган кадрлар тўлиқ шаклланган деб айта олмаймиз. Бу бўйича ишлашимиз, заводлар ҳудудида ўқув курсларини ташкил этишимиз керак.\n— Тизимдаги коррупция масаласи. Соҳа қай даражада коррупциядан холи деб айта оласиз?\n— Фоизда айта олмайман, тан олишим керак. Қолаверса, бу борада масъул идоралар ҳам бор. Лекин, оддий фуқаро сифатида айтишим мумкинки, илгарилари тизимда бўлган. Коррупция нимадан келиб чиқади? Жамиятдаги муҳит таъсир қилиши баробарида қанчалик кўп тўсиқлар бўлса, қийинчиликлар сунъий яратилган бўлса, бу ерда, албатта, коррупция бўлади. Тадбиркор лицензия ололмаганидан кейин, у бошқа йўллар билан боришга ҳаракат қилади. Бугунги кунда ҳужжатларни топширса, 10 кунда лицензиясини олиб кетмоқда. Бундан ташқари, илгари цементни заводнинг ўзи сотган, ким кўпроқ хизматини қилиб қўйса ёки кўпроқ берса, ўшанга сотилган. Ҳозир биржа орқали сотилади.\nЁки инвестиция киритиш масаласи. Аввал мана бу хизматни қилиб қўясан, кейин рухсат берилади, дейишган. Ҳозирда бу жараёнларнинг барчаси шаффоф. Коррупция йўқ деб айтолмайман, лекин бундай салбий иллатларга барҳам бериш борасида ишлар олиб борилмоқда.\n— Ботир ака, мазмунли суҳбатингиз учун катта раҳмат! Уюшма билан катта марраларни эгаллашингизга тилакдошмиз!


Италия Хуан Гуайдони Венесуэла президенти деб тан олишдан бош тортди\n07:40 / 01.02.2019 10246\nРим Венесуэла мухолифати етакчиси Хуан Гуайдони Венесуэланинг вақтинчалик президенти деб тан олмайди. Бу ҳақда Tg2000 эфирида Италия ташқи ишлар вазири ўринбосари Манлио ди Стефано айтиб ўтди.\nУнинг айтишича, Италия бир давлат ёки давлатлар гуруҳи бошқа бир давлатнинг ички сиёсатини белгилашига қарши. “Бу аралашмаслик тамойили деб аталади ва БМТ томонидан тан олинади”, деб айтган дипломат.\nДи Стефано ҳозирда Венесуэлада урушга йўл қўймаслик энг муҳим масала ҳисобланишини қўшимча қилган. “Бу хатога Ливияда йўл қўйилган ва бугунги кунда барча томонидан тан олинган”, деб таъкидлаб ўтган Италия вакили.\n31 январда Европа парламенти Гуайдо вақтинчалик президент деб тан олинган резолюцияни қабул қилди. Ҳужжатда таъкидланишича, Европарламент Венесуэла парламентини мамлакатдаги ягона қонуний демократик орган сифатида қўллаб-қувватлайди.\nАввалроқ АҚШ президентининг миллий хавфсизлик бўйича маслаҳатчиси Жон Болтон Венесуэланинг амалдаги президенти Николас Мадурога мамлакатни тарк этишни тавсия қилган. У твиттерда Мадуро ва унинг ён атрофидагилар Гуайдо томонидан ваъда қилинган амнистиядан фойдаланишлари ва қолган ҳаётларини “Венесуэладан узоқроқда, бирор соҳилбўйида” ўтказишлари мумкинлигини айтган.\nЎзбекистонлик теннисчилар Бутунжаҳон талабалар универсиадасида биринчи ўринни эгаллашди\nИталияда апельсин ўлчамидек дўл ёғди\nМадуро Венесуэла мухолифати билан музокаралар бошланганини маълум қилди


08 апрел 2020, Тошкент вақти: 21:22\nТошкент юридик коллежи ўқувчиси Саидкамрон Саидвоҳидов икки курсдошини пичоқлаганликда айбланиб ҳибсга олинди. Пичоқланган ўқувчилардан бири оламдан ўтган, иккинчиси шифохонада даволанмоқда. Воқеа жойидан қочиб, яширинган Саидвоҳидов воқеа содир бўлган куниёқ қўлга олинган ва ўз жонига қасд қилишга уринган.\n“Лирика”дан мастлик оқибатида келиб чиққан бу фожиа ”\nВоқеадан хабардор коллеж ўқувчиларидан бирининг айтишича, милиция ходимлари Саидкамрон Саидвоҳидов яширинган жойга келган пайти, у ўз жонига қасд қилишга уринган:\n“Саидкамрон икки курсдошини пичоқлаб қўйгач, воқеа жойидан қочиб, бир дўстининг уйига яширинган. У “Лирика”дан маст бўлиб, ўртоқларини пичоқлаб қўйган. Милиция уни топган пайти, унинг мастлиги тарқаб, ўзига келган пайт бўлган. Кейин у “Дўстларимни пичоқлаб қўйдимми, Асадбекни ўлдириб қўйдимми”, деб венасини кесишга уринган. Уни қутқариб қолишган, кейин қўлининг кесган жойини боғлаб қўйиб, ҳибсга олишган”, деди тафсилотлардан хабардор юридик коллеж ўқувчиларидан бири.\nФожиа оқибатида ўлган Асадбек Парпибоевнинг яқинларидан бирининг айтишича, “Лирика” истеъмол қилганлик гумони билан Асадбекнинг жасади ҳам текширилган, бироқ унинг қонидан “Лирика”нинг изи чиқмаган.\nFergananews агентлиги ҳам ўз манбаларига таяниб, ушбу воқеа “Лирика”дан мастлик оқибатида содир бўлгани ҳақида ёзди.\nЛекин Озодликда Саидкамрон Саидвоҳидовнинг “Лирика” истеъмол қилганига оид иддаони тасдиқловчи ҳужжат мавжуд эмас. ("Лирика"- "аптека наркотиклари"дан ҳисобланади. Айнан наркотик сифатида ёшлар орасида тарқалган бу дорини Тошкентдаги баъзи аптекаларидан рецептсиз харид қилиш мумкин).\nТошкент шаҳар ИИББ ҳузуридаги Тергов бошқармаси томонидан 17 яшар Саидкамрон Саидвоҳидовга нисбатан ЖКнинг 104-моддаси 3-қисми “д” банди ("Жабрланувчининг ўлишига сабаб бўлган қасддан баданга оғир шикаст етказиш") билан жиноят иши қўзғатилган.\nТергов-суриштирув ишларини олиб бораётган Учтепа туман ички ишлар бўлими ходимлари Саидвоҳидовнинг ҳибсга олинганини тасдиқлади, бироқ воқеага оид бошқа тафсилотларни очиқламади.\nФожиа билан тугаган келишмовчилик\nВоқеа 6 октябрь куни Учтепа туманида жойлашган Тошкент юридик коллежи ҳудудида соат 10:05 да содир бўлган.\nВоқеа гувоҳларига кўра, 3-курс ўқувчилари Саидкамрон Саидвоҳидов, Асадбек Парпибоев ва Раҳматилла Ёрқориев ўртасида келишмовчилик чиқиб, улар ўзаро жанжаллашиб кетади.\nИчки ишлар маълумотига кўра, жанжал пайти Саидвоҳидов, икки курсдошининг оёғига пичоқ урган.\n17 яшар Асадбек Парпибоев “чап сон юқори учлиги санчилиб кесилган жароҳати, фаол қон кетиши” ташхиси билан шифохонага ётқизилган ва олган тан жароҳати оқибатида шифохонада вафот этган.\n18 яшар Раҳматилла Ёрқориевга “чап сон ташқи юзаси санчилиб кесилган жароҳати” билан шифохонада даволанмоқда.\nОзодлик билан суҳбатда Раҳматилла соғлиги кун сайин ўнгланаётгани ва ҳозирда ўзини яхши ҳис қилаётганини айтди. Бироқ у тергов кетаётгани боис воқеа тафсилотлари ҳақида гапиришни истамади.\nЮридик коллежда кейинги 4 ойда 2 қотиллик\nУшбу коллеж ўқувчиси Акмал Абдураҳмонов жорий йил 28 июнида курсдошлари томонидан калтаклангани оқибатида оламдан ўтганди.\nУшбу коллеждаги воқеалар ўтган ҳафта Ўзбекистон телеканалида ҳам танқид қилинди.\n7 октябрь куни президент девони, Адлия, Олий ва ўрта махсус таълим вазирликлари масъуллари иштирокида йиғилиш ўтказилган ва унда коллеж директори Наталья Темировани “2-даражали адлия маслаҳатчиси” мартабасидан маҳрум қилиш, лавозимидан бўшатишга қарор қилинган.\nАдлия вазирлиги сайтидаги маълумотга кўра, "Раҳбар ходимларнинг ўз хизмат вазифаларига масъулиятсизлик билан ёндашганлиги оқибатида 2017 йил 6 октябрь куни ўқувчилар томонидан коллеж ҳудудида оғир жиноят содир этилган".\nЖорий йилда Ўзбекистон коллежларида бир неча марта қотиллик амалга оширилди.\nАндижондаги Қишлоқ хўжалик коллежининг икки битирувчиси пичоқлашгани оқибатида, улардан бири 11 июл куни касалхонада жон берди.\nМарт ойида эса Тошкент Давлат техника университетининг 1-курс талабаси Тошкент тиббиёт коллежи ўқувчисини рашк сабабли, ошхона пичоғи билан жароҳатлаган эди.


Ўзбекистон композиторлари ва бастакорлари уюшмаси - ГИЕНКО БОРИС\nЎзбекистон халқ артисти, профессор Борис Гиенко бутун ижодий ва муаллимлик фаолиятини республикамиз мусиқа маданиятининг ривожланишига бағишлади. Деярли барча шакл ва жанрларда баркамол асарлар яратиб, ўзбек мусиқа санъатининг равнақига катта ҳисса қўшди.\nГиенко Борис Фёдорович 1917 йил 8 августда Орджоникидзе (Шимолий Осетиянинг Дзауджикау) шаҳрида туғилди. Борис 6 ёшидан бошлаб фортепиано чалишни ўргана бошлаган. Отаси вафотидан сўнг 1935 йилда Гиенколар оиласи Тошкентга кўчиб ўтади. 1936 йили Тошкент давлат консерваторияси очилгач, Б.Гиенко композиторлик факультетига биринчилардан бўлиб ўқишга кириб Г.Мушель ва Б.Б.Надеждин синфларида таълим олди.\nБ.Гиенко консерваторияда ўқиб юрган йиллари ўзбек халқ мусиқаси хусусиятлари билан қизиқди, ўрганди, куй ва қўшиқларни нотага олди. Айримларини кўп овоз услубида қайта ишлаб, ҳар хил чолғулар ансамбли ва оркестрлар учун пьеса, поэма, увертюра ва сюиталар ёзди. Айниқса, 1938 йили Ўзбек филармонияси қошида Н.Н.Миронов ва А.И.Петросянцлар томонидан ташкил қилинган «Ўзбек халқ чолғулари оркестри»га Б.Гиенко ишга таклиф қилиниб, оркестрнинг репертуарини бойитишга хизмат қилди.\n1941 йилда Иккинчи жаҳон урушининг бошланиши билан ҳарбий хизматга чақирилди ва ҳарбий округ қошидаги ашула ва рақс ансамблида созанда ва композитор сифатида қатнашди. Ҳарбий хизматдан қайтгач Ҳамза номидаги Тошкент мусиқа билим юртида дарс берди. 1948 йили Тошкент давлат консерваториясида ўзбек халқ чолғулари кафедраси ташкил топади ва Б.Гиенко дарс беришга таклиф этилди. 1961-2000 йилларда консерваториянинг композиция кафедрасида кафедра мудири, доцент, профессор лавозимларида фаолият юритди.\nБ.Гиенко ижодида якка чолғулар учун ёзилган асарлар, айниқса, камер ансамблларга, симфоник ва ўзбек халқ чолғулари оркестрлари учун ёзган асарлар устуворлик қилади. Унинг уч қисмли 1 - симфонияси (1941 й.), «Ўзбекистон» номли иккинчи симфонияси (1950 й.), тўрт қисмли учинчи симфония (1962 й.), тўртинчи симфония (1973 й.), фортепиано ва симфоник оркестр учун уч қисмли концерт (1976 й.), виолончель ва симфоник оркестр учун қорақалпоқ халқ мусиқаси асосида «Концертино» (1978 й.), Иккинчи жаҳон урушида ҳалок бўлганлар хотирасига бағишланган камер оркестр учун беш қисмли драматик эскизлар (1972 й.), «Тошкентнинг 2000 йиллиги»га бағишланган камер оркестр учун симфониетта (1983 й.), виолончель ва камер оркестр учун икки қисмли Концерт (1085 й.), симфоник оркестр учун: «Хоразмча сюита», «Ўзбекистон лирик манзаралари» сюитаси, «Мирзачўл» симфоник поэмаси, увертюра, скрипка ва камер оркестр учун концерт, труба ва камер оркестр учун концерт пьесалар ёзган.\nКомпозитор меросида вокал-симфоник мусиқа ҳам мавжуд: овоз ва оркестр учун «Новелетта» сюита-вокализ (1967 й.); «Ташвишли йиллар аро» вокал поэма (1970 й. Б.Сингаевский сўзи). Б.Гиенко Р.Глиэрга бағишлаб 1972 йили овоз ва оркестр учун «Концерт» ёзди. 1973 йили овоз ва камер оркестр учун «Фрески» асарини яратди.\nБ.Гиенко ижодида ўзбек халқ чолғулари оркестри мусиқаси алоҳида ўрин тутади. Дарҳақиқат, Ўзбекистонда бу жамоани ундан яхшироқ биладиган, севадиган, унинг имкониятларидан моҳирона фойдалана оладиган ва бу қадар кўп асарлар яратган рус миллатига мансуб композитор бўлмаган деса муболаға бўлмайди. «Ўзбекча марш» (1944 й.), овоз ва домбра секстет ансамблига «Бешта Помир халқ қўшиқлари» (1946 й.), оркестр учун симфониетта ва 9 та ўзбек халқ куйларини оркестрга мослаштирди (1947 й.). 1949-1951 йилларда иккита Хоразм халқ қўшиқларини овоз ва фортепиано учун; учта ўзбек халқ рақс куйларини фортепиано учун мослаштирди; Ҳ.Олимжон сўзига учта романс; учта ўзбек халқ куйларини ўзбек халқ чолғу ансамбли ва фортепиано учун ёзди. Оркестр учун Украин халқ мусиқаси асосида «Сюита» (1954 й.); оркестр учун «Ноэл» ва «Бозатау» қорақалпоқ халқ қўшиғини қайта ишлади. Бастакор А.Султонов билан ҳамкорликда оркестр учун уч қисмли «Қорақалпоқча сюита» (1955 й.), оркестр учун Помир халқ куйи асосида «Увертюра» (1958 й.) яратди, бастакорлар Н.Ҳасанов ва С.Калоновларнинг куйларини оркестрга мослаштирди (1959 й.), оркестр учун «Пахта ҳақида поэма», «Айланиб келинг» ва «Ул пари» каби ўзбек халқ куйларини овоз ва оркестр учун мослаштирди (1961 й.), оркестр учун тоғли Бадахшон халқ куйи асосида «Увертюра» (1953 й.), оркестрга учта қорақалпоқ халқ куйларини қайта ишлади ва ўзбек халқ куйи асосида «Шонли байрам» увертюрасини (1967 й.) яратди. Ҳамза куйлари асосида оркестр учун «Фантазия», рубоб ва оркестр учун «Концертино», 1983-1985 йилларда оркестр учун «Гулдаста» сюитаси, бастакор Н.Ҳасановнинг ўзбекча, қирғизча, қозоқча, тожикча, туркманча куйлари асосида «Ўзбекистон дўстлиги», «Сўзана» сюиталари, «Йўл бўлсин» ва «Азим дарё» куйларини оркестрга мослаштирди, оркестр учун «Симфониетта» ва «Концертино» асарларини яратди. Талабалар учун ўзбек халқ чолғулари оркестрига чолғулаштириш ўқув қўлланмасини (1959 й.) ёзди.\nРеспубликамизда камер-чолғу мусиқаси жанрлари ривожланишига Б.Гиенко катта ҳисса қўшди. Шуни айтиш керакки, Б.Гиенко илк квартетидаёқ (1949 й.) маҳоратини намоён қилди. Келгусида мазкур жанрга қайта-қайта мурожаат қилди ва жами 9 та квартет яратди (2- 1959, 3- 1961, 4- 1963, 5 -, 6 - ва 7 - 1965 й, 8- 1987, 9- 1994 й.). 2-4- квартетлар нашр этилиб, республикамиздан ташқарида ҳам ансамбллар репертуаридан жой олди. Камер-чолғу мусиқа асарлари орасида иккита скрипка, альт, виолончель ва фортепиано учун квинтет, Триптих (1964 й.), фортепиано учун 24 та прелюдия (1959 й., 1969 ва 1962 йилларда нашр этилган), фортепиано учун 12 та концертли миниатюра, иккита фортепиано учун концертино, «Масхарабозлар» (1979 й. Т., 1981 й.) ва бошқа асарларини айтиб ўтиш жоиз.\nБ.Гиенко театр учун ҳам мусиқа яратди. Г.Собитов билан ҳамкорликда «Хуш келибсиз» (Озарбайжон драматурги С.Раҳмонов пьесаси, 1952 й.) ва «Тоҳир ва Зуҳра» (С.Абдулло пьесаси. 1953 й.), Д.Зокиров билан ҳамкорликда «Сўнмас чироқлар» (А.Бобожонов ва М.Муҳамедовлар пьесаси, 1953 й.) мусиқали драмаларини, «Ойниса» балети (Т.Литвинова либреттоси, 1956 й.), Ф.Содиқов билан ҳамкорликда «Ота ўғли» (Ҳ.Шарипов пьесаси, 1966 й.), Д.Соатқулов билан ҳамкорликда «Махтумқули» (Б.Кербобаев пьесаси, 1966 й.) каби мусиқали драмалар ҳамда Й.Охунбобоев номидаги болалар театрида саҳна юзини кўрган «Гердайган қуён» (С.Михалков пьесаси), «Икки қайрағоч» (Е.Шварц пьесаси), «Четда», «Павлик Морозов» (Любимова пьесалари); «Сирли сандиқ» (Толипов ва Аҳмедовлар пьесаси) ва қўғирчоқ театрида қўйилган «Василиса прекрасная» (А.Пушкин асари асосида Преображенскийнинг пьесаси) спектаклларга ҳам мусиқа басталади.\nБ.Гиенко болалар мусиқа мактаблари ўқувчилари учун ҳар бир синф босқичларига мўлжаллаб, турли чолғулар ва ансамблларга куй ва қўшиқлар яратди. Айниқса, фортепиано учун «7 та пьеса тўплами», «10 та пьеса тўплами» туркумлари; Ю.Коринц сўзига «Мусиқали топишмоқлар» туркуми, скрипка ва виолончель учун куйлар диққатга сазовордир.\nБ.Ф.Гиенко «Ўзбекистон халқ артисти» фахрий унвони, орден ва медаллар билан тақдирланган.


Galaxy A7 (2016): Флагмандан илҳом олган оммабоп смартфон - Terabayt.Uz\nGalaxy A7 (2016): Флагмандан илҳом олган оммабоп смартфон\nҚисқача техник тавсиф:\nОперацион тизим: Android v5.1.1 (Lollipop), v6.0.1 (Marshmallow)га янгилаш мумкин.\nЭкран: 5.5 дюйм, 1080х1920 пиксель (401 ppi), SuperAMOLED, Corning Gorilla Glass 4, 2.5D безак шишаси.\nХотира: 3 ГБ оператив хотира, 16 ГБ доимий ички хотира (10.7 ГБ фойдаланувчи учун), microSD қўшимча хотира бўлмачаси (128 ГБ.гача).\nПроцессор: 8 ядроли ва частота тезлиги 1.6 ГГц бўлган Exynos 7580 процессори, Mali T720 ёрдамчи график-тасвир процессори.\nАккумулятор: Li-Pol, 3300 мА соат, тезкор қувватлаш, 110 минутда 100 фоиз қувват олади. Тўла қувват билан 15 соат видео кўриш, 3G ёки LTE алоқа тармоғида 14 соат суҳбат қуриш, эркин мулоқот режимида 17 соат фойдаланиш мумкин.\nКамера: 5 мегапикселли олд камера (f/1.9), бош камера 13 мегапикселли (f/1.9).\nСим-карта: 2 та nanoSIM-карта, уларнинг бирига қўшимча хотира картасини ўрнатиш мумкин.\nҚўшимча: Бармоқ излари сканери, акселерометр, геомагнит датчиги, Холл датчиги, оралиқ-масофа датчиги, ташқи ёруғлик датчиги.\nКорпус талқинлари: тилла, қора, оқ ранглар.\nЎлчамлари: 151.5 x 74.1 x 7.3 мм, оғирлиги – 172 грамм.\nСмартфон комплектида телефон, қувватлаш қурилмаси, SIM-карта бўлмачасини очиш учун скрепка, симли стереогарнитура, қўлланма мавжуд бўлади.\nGalaxy A7 2016: Танишув\n2016 йилнинг А-туркум гелексилари ҳақида аввалги А5 ҳақидаги тавсифимизда ҳам маълумот берган эдик. А7 унга нисбатан каттароқ ва илғор жиҳатларга эга.\n2016 йилга мансуб А-сериясида ишлаб чиқарилаётган смартфонларнинг нафис ва ўзига хос дизайни Samsung Galaxy S6 фалгманига ўхшаб кетади. Имкониятлари ҳам нисбатан флагманга яқин. Йирик экран диагонали, дизайн сабаб у компаниянинг асосий қурилмалари қаторидан жой эгалламоқда.\nЎз навбатида А-туркуми орасида А7 мобиль телефонлар оиласи “байроқдор”, яъни энг яхшиси ҳисобланади. У асосан арзон ва сифатли смартфонни маъқул кўраётган Осиё мобиль қурилмалари бозори учун ишлаб чиқарилмоқда. А5 дан фарқли жиҳатлари қаторига йирик экран, тезкор хотира ва бошқа жиҳатларни қўшиш мумкин.\n5.5 дюйм диагоналли экранга эга смартфон харидорни диққатини ўғирлаб олади. А7 экрани ўз ўлчамига нисбатан максималь даражада сифатли. Унинг фаблетга хос ўлчами ўз навбатида кўпчиликнинг кафти учун катталик қилиш мумкин. Узоқ вақт “туриб берадиган” аккумулятор эса унинг яна бир устун жиҳати. 2016 йилги Samsung Galaxy A7 Ўзбекистон смартфон бозорида ўртача 300 АҚШ долларидан сотилмоқда.\nЖозибадор дизайн, самарали фаолиятга эга, флагмандан бор-йўғи бир қадам орқада бўлган ҳамёнбоп фаблетларнинг энг яхшисини қидириб юрганлар учун Galaxy A7 (2016) айни муддао.\nGalaxy A7 2016: Дизайн, ўлчам, бошқарув элементлари\nБарча А-туркумидаги мобиль телефонларнинг корпуси бир хил материалдан, яъни алюминий металл ҳамда пластик хомашёсидан тайёрланган. Уларнинг дизайн ечими бир хил – Galaxy S6’га хос, корпус ранглари ҳам бир хил. Фақатгина ўлчамларида – экран диагонали, корпус қалинлигида фарқ қилиши мумкин.\nМеталл корпус, экрандан иборат олд панел, алюминий синчнинг ҳам олд ва орқа томонида фойдаланилган безак шиша ва 2.5D шаклидаги ҳимоя шиша смартфоннинг олд ва орқа томон кўринишига алоҳида нафислик бағишлаган. Экранда Corning Gorilla Glass 4 ҳимоя шишаси татбиқ этилган.\nТелефон аппарати имкон қадар кенгроқ аудиторияни қамраб олиши учун уни биратўла уч рангли, яъни тилла, қора ва оқ ранг корпус талқинлари ишлаб чиқарилмоқда. Уларнинг ҳар бири металл мисол товланади. Айниқса, қуёшда смартфон корпусининг жозибаси янада яққол намоён бўлади.\nОрқа панел бармоқ изларига ўчроқ. Хусусан, ички шароитда улар яққол кўзга ташланади. Қурилма корпусидаги эргономика, яъни корпуснинг қиррадорлиги, шаклдорлиги, нишаблик ва нозик қияликлар унинг кафтда мустаҳкам ўрнашишига хизмат қилади.\nКорпуснинг юқори ва қуйи қисмларидан микрофонлар ўрин олган, шунингдек ташқи шовқинни камайтириш тизими ҳам мавжуд. У шовқин пайтида яхши иш беради.\nGalaxy A7 2016 2 та алоҳида овозни бошқариш тугмалари корпуснинг чап ёнидан ўрин олган.\nЎчириш / Ёқиш тугмаси эса ўнг ёнда жойлашган.\nШунингдек. бу ерда 2 та SIM-карта (nano) бўлмачаси мавжуд. Улардан бирини қўшимча хотира картаси учун ҳам ишлатиш мумкин.\nGalaxy A7 2016 гаджетининг орқа панелида, корпуснинг юқори қисмида 13 мегапикселли камера мавжуд. Унинг қаторида эса светодиодли фоточақноқ ўрнашган.\nКорпуснинг қуйи қисмида 3.5 мм наушник гарнитураси учун коннекторга, шунингдек овоз узаткичга жой берилган.\nGalaxy A7 2016 экранининг юқори қисмида масофа-оралиқ ҳамда ёруғлик датчиклари мавжуд.\nЭкраннинг қуйи қисмида эса “Home” моддий клавиши, унинг ён томонларида 2 та сенсор клавишлар мавжуд. Улар кўк тусли клавишости чироқларига эга. Марказий “Home” тугмасида эса бармоқ излари сканери мавжуд. Унинг бармоқ изини сезиш тезлиги ва аниқлиги жуда яхши. Аммо, сканер нам бармоқларни ўқимайди.\nGalaxy A7 2016 смартфонига хос яна бир эътирозли жиҳат – бу аввал татбиқ қилинган светодиодли индикаторнинг йўқлиги. У қоронғу вазиятларда жуда яхши иш берган. Бироқ, бу у қадар ҳам катта муаммо эмас.\nGalaxy A7 2016: Дисплей, экран\n5.5 дюймли SuperAMOLED матрицасида фаолият кўрсатадиган экранниг пиксель сиғими 1080х1920 (424 ppi) белгига тенг. У Corning Gorilla Glass 4 ҳимоя шишасидан ишланган. Айтганимиздек, экран ҳошиясида 2.5D шаклидаги ҳимоя шишаси ётқизилган.\nЭслатиб ўтиш керакки, 2015 смартфон бозорининг барча компаниялари флагман телефонларида AMOLED матрицани ўрната бошладилар. Яъни, Samsung технологияси жуда оммалашди.\nА7 2016 экрани сифати хусусида ортиқча бирор эътирозга ўрин йўқ. Матн, видео, тасвир бўладими, экран уларни ички шароитда ёки қуёш нурлари остида сифатли намойиш этади.\nАнъанага кўра экранда рангларни акс эттиришнинг турли режимларидан фойдаланиш мумкин. Мисол учун, “Мослаштирилган экран”, “Фильм AMOLED”, “Фото AMOLED”, “Бош”. Кимки табиий ранг тарафдори бўлса, ёки бир оз ёрқинликни ёқтирса, ўз хоҳишига мос режимни танлайди.\nGalaxy A7 2016 экран ёруғлигини автоматик созлаш режими кам-кўстсиз ишлайди. Фойдаланиш жараёнида бу борада бирор носозлик кузатилмади. Бунинг яхши томони сифатида кўчада ҳам экраннинг ўқиш учун созланишини айтиш жоиз.\nНазарий жиҳатдан олганда смартфон ўлчамидаги дисплейнинг FullHD сиғимли бўлиши – бу максималь даража ҳисобланади. Флагманларда жорий этилаётган QHD сиғимли экранлар ва Galaxy A7 2016 дисплейидаги тасвирларни солиштириб кўрсак, фарқ сезилмайди.\nШу билан бирга, кўпчилик AMOLED экранни қизиб кетишда айблайди. Эҳтимол, бир неча йил аввалги смартфонларда бу ҳолат кузатилгандир. Лекин, Galaxy A7 2016 смартфонини ишлатиб кўриш, кун давомида 3-4 соатлик фойдаланиш жараёнида бу борада бирор муаммо юзага келмади.\nЭкран тўғрисидаги хулосани айтиш мумкинки, Galaxy A7 2016 смартфон бозоридаги энг яхши экран технологиясига эга гаджетлардан бири. У сизга узоқ вақт хизмат қилиши мумкин.\nGalaxy A7 2016: Аккумулятор\nСмартфонда татбиқ этилган, электр сиғими 3300 мА соат бўлган Li-Pol аккумулятори Хитой смартфонларидаги 4000-5000 метр Ампер соат сиғимли “қувват тош”ларига қараганда узоғроқ ишлайди. Боиси, Самсунг мунтазам равишда тизимни энерготежамкорлик жиҳатлари билан уйғунлаштириб келади.\nМисол учун, AVI, FullHD, MX Player каби сиғимли видеолар максималь ёруғликда қўйилганида бу тестда 3000 мА соат қувватга эга кўплаб хитойлик шоввоз смартфонлар 5-7 соатдан сўнг “синиб” қолади. яркость). А7 2016 эса тўла қувват билан 15 соатгача видеони ўқий олади.\nКомпаниянинг айтишича, тўла қувват 3G тармоғида 17 соат мулоқот учун, мусифа тинглаганда 78 соатга етар экан.\nИнтернет тармоғи, мессенжер ва тармоқлардан фойдаланганда, кундалик ўртача мулоқот қилганда А7 телефонининг тўла қуввати фойдаланувчига 2-3 кунга етади. Бироқ, овозли қўнғироқ ва SMS хизматидан фойдаланилмаса, интернет узоқ қолиб кетилмаса, тўла қувват телефон аппаратига 3.5 кунгача ишлашига етади. Бу ёмон натижа эмас, албатта. Нисбатан фаол фойдаланувчилар бўлса, улар смартфонни тўла қувватлаб, ундан 2 кун фойдаланишлари мумкин. Бу кундалик 3 соатлик фаол экран, 1 соатлик мулоқот қилишни англатади.\nGalaxy A7 2016 аккумулятори ўзининг “укаси” А5’дан 15-20 фоиз кўпроққа етади. Устига устак, тезкор қувватлаш тизими мавжуд бўлса.\nGalaxy A7 2016 телефони 110 дақиқада тўлиқ қувват олиш имконига эга. Ярим соатда эса қувватини яримдан ошира олади.\nШу билан бирга, фойдаланувчига қувватни тежаш бўйича бир қатор тасиялар таклиф қилинади. Хусусан, экраности чироғини ўчириш, процессор частотасини камайтириш орқали фойдаланиш вақтини 20 фоизга ошириш мумкин. Максималь даражада қувватни тежаш режимида экранда кулранг эгалик қилади ва аппарат жуда озгина қувват билан ҳам 1 соат ишлаб бера олади.\nGalaxy A7 2016: Ички платформа, хотира, оператив хотира, самарадорлик\nExynos 7580 процессоридан фойдаланишга ўтиш А7 2016 самарадорлигини сезиларли равишда ошишига олиб келди. 28 нанометрли жараёнда ишласа ҳам, процессор оғир юклашлар пайтида ҳам деярли қизиб кетмайди. Бу қизиш фақатгина LTE тармоғида маълумот алмашганда камера атрофида бир оз сезилади.\nGalaxy A7 2016’да 16 ГБ (10.7 ГБ фойдаланувчи учун) доимий ички хотира мавжуд. Шунингдек, қўшимча хотира картасини ҳам ўрнатиш мумкин. Шу жиҳати билан ҳам у Samsung флагманларини эслатади. А7 маълумот сиғими 128 ГБ бўлган қўшимча флешкани қўллаб-қувватлайди.\nОператив хотира эса — 3 ГБ! Бу унга барча вазифа ҳамда амалларни бажариши учун бемалол етади. Процессор, дастурий таъминот ва тезкор хотира ўртасидаги мувофиқлик аппаратга тез ишлаши, қизиб кетмаслиги, қотиб қолмаслигига хизмат қилади.\nGalaxy A7 2016: Коммуникация имкониятлари.\nGalaxy A7 2016 смартфони алоқа тармоғининг GSM / HSPA / LTE (LTE Advanced Cat.6.) тармоқларида фаолият кўрсатишга мўлжалланган. Унда симсиз алоқанинг Wi-Fi 802.11 a/b/g/n, dual-band, WiFi Direct, Bluetooth v4.1, A2DP, EDR, LE, GPS , A-GPS, GLONASS/ BDS (минтақага кўра), USB, NFC (LTE’га мўлжалланган моделлари учун), FM-радио каби технологияларидан фойдаланиш мумкин. Шунингдек, корпусда USB microUSB v2.0 коннектори ўрнатилган.\nШунингдек, мобиль телефон аппаратида акселерометр, ташқи ёруғлик датчиги, оралиқ-мўлжал датчиги, оралиқ-масофа датчиги, Холл датчиги, оптик барқарорлаштиргич, рақамли компас каби сенсорлар мавжуд.\nGalaxy A7 2016: Камера\nGalaxy A7 2016 смартфонининг олд камерасида 5 МП ёруғлик қамрови юқори — f/1.9 диафрагмали бўлган модул татбиқ этилган. Унда 1080p сиғимли видео тасиврга олиш мумкин.\nТелефоннинг бош камераси 13 мегапикселли бўлиб, унинг имкониятлари 2015 йилнинг Самсунг флагманлариники билан бир хил. Сифатли ва аниқ суратлари билан фойдаланувчига маъқул келади. Унинг аввалги моделидаги камерадан яна бир фарқли жиҳати — ёруғлик паст шароитда ҳам яхши суратга олишидир. Бош камерада оптик барқарорлаштириш тизими, автофокус, LED чироқ, сурат сифатини текшириш тизими, манзилни белгилаш, фокусни белгилаш, юзни аниқлаш тизимлари, шунингдек “panorama”, “HDR” (8 мегапикселгача) режимлари мавжуд.\nКамера ҳақида умумий қилиб унинг сурат борасида нозиктаъб инсонларга ҳам маъқул бўлишини айтиш мумкин.\nҚуйида Galaxy A7 2016 камерасида олинган суратларга ўзингиз баҳо беринг:\nGalaxy A7 2016: Дастурий таъминот ва операцион тизим\nУшбу модель бозорга Android 5.1.1 операцион тизими билан чиққан бўлса ҳам, кейинчалик уни Android 6 тизимига янгилаб олиш мумкин бўлди. Опреацион тизимнинг компания ишлаб чиққан TouchWiz мослаштирилган талқини жаҳоннинг энг яхши мобиль тизим бошқарувчиларидан биридир. Муваффақиятли Samsung S6 ҳам мазкур ОТда фаолият кўрсатади.\nЭнг илғор Самсунг телефон аппаратларидан фарқли равишда ушбу смартфонда FM-радио алоқа тизими ўрнатилган.\nGalaxy A7 2016 орқали Samsung App Store дўконидан S Health, болалар режими ва бошқа фойдали илова-дастурларни юклаб олиш мумкин.\nSamsung Knox ечими ҳимояланган юклаб олиш тизими платформа хавфсизлигини таъминлайди. Шунингдек, унинг ёрдамида бирор иловани 2 нусхада ўрнатиш мумкин. Бу – бир телефон аппаратида 2 та WhatsApp мессенжери бўлади ва уларнинг ҳар бирини 2 та SIM картада алоҳида ишлатиш мумкин. Бошқа дастурлардан худди шундай фойдаланиш мумкин. Ҳали Galaxy A7 2016 берган бу имкониятни бошқа бирор мобиль аппарат тизими фойдаланувчиларга тақдим қилмаган эди.\nGalaxy A7 2016: Таассурот ва хулоса\nGalaxy A7 2016’да алоқа сифати аъло даражада, овоз узатиш ва товуш тизими кўнгилдагидек, қўнғироқ овози ўртадан юқори ва унда ҳам бирор камчилик мавжуд эмас – уни сумка ёки чўнтак ичида ҳам эшитиш мумкин, Титроқ-қўнғироқ ҳам ўрта даражали, шовқинни камайтириш тизими яхши ишлайди, унга ҳам бирор эътироз йўқ.\nGalaxy A7 2016 корпуси яхши материаллардан тайёрланган, экран шишаси одатдаги бахтсиз тасодифларга анча чидамли.\nGalaxy A7 2016 моделининг дизайни ва кўриниш ҳам нафис, жозибадор, флагманлар нафаси ва ҳашами уфуриб туради. У унча-мунча фаблетликка ҳавасманд қурилмалардан салобатли туйилади. Самарадорлик жиҳатидан ҳам Galaxy A7 2016 анча илғор. Ҳозирга қадар платформа ва операцион тизим юзасидан жиддий ва оммавий эътирозлар кузатилмаган.\nGalaxy A7 2016 моделининг SuperAMOLED платформасида ишлайдиган дисплейга эга бўлиши ўз синфида унинг пешқадамлигини таъминлайди, рақибларидан устун келишига ёрдам беради. Смартфоннинг қувват тизими ҳам ўз эгасини қувонтиради. Юқорида қайд этганимиздек, Galaxy A7 2016 Ўзбекистон смартфон бозорида ўртача 300 АҚШ долларидан сотилмоқда.\nБу сизга Galaxy A7 2016 тўғрисида айтмоқчи бўлган техно-жиҳатлар ва зарур маълумотлар. Доимгидек, танлаш ихтиёри ўзингизда қолади. Бозорингизни берсин!\nasaxiy.uz 2,342,400 сўм Сотиб олиш\nwww.olx.uz $250-300 Сотиб олиш\n#A7 (2016) #Galaxy #Galaxy A #Galaxy A7 #Samsung


Кўприк устида исёнчиларга қарши чиқган аёл: “Эрдўғонни кўрсатдим, аскар қуролини туширди” « Ўзбекистон Халқ Ҳаракати\nКўприк устида исёнчиларга қарши чиқган аёл: “Эрдўғонни кўрсатдим, аскар қуролини туширди”\n13 August 2016 - 13:12\nХадича Кубро Чифтчи 15 июл кечаси кўприкдаги танкларнинг олдига чиқди. Яраланди, аммо ортга қадам ташламади. Қўл телефонида Туркия президенти Эрдўғоннинг нутқини кўрсатгандан сўнг баъзи аскарлар қуролларини ташладилар.\n15 июл кечаси давлат тўнтиришига уруниб, мамлакатдаги бирлик ва бирдамликни бузишга ҳаракат қилган исёнчиларга энг гўзал жавобни халқ берди. Президент Эрдўғоннинг чақируви билан кўчага чиқганлар фақат эркаклар эмасди. Исёнчиларга оналик шафқати билан яқинлашган, яраланганларга кўмак берган минглаб аёллар, Турк аёлининг кучини дунёга кўрсатди. Қайсиларидир илк дақиқалардан шаҳид, кимларидир эса ғозий бўлдилар. Туркон Туркман Текин, Оиша Ойкач, Севги Яшилюрт… хотирага илк келган аёл шаҳидларимиз. Яна сон-саноқсиз ғозийларимиз бор. Улардан бири эса Хадича Кубро Чифтчи. Кўприкда аскарларнинг устига юриган видео ёзувлар билан хотираларимизда из қолдирди. 45 дақиқа тортишган аскарларнинг “Кет хотин, миянгдан ўқ ема!…” деган дўқларига чидаган, кейин қурол билан қўлидан, оёғидан, кўксидан яраланган демократия ғозийси у кеча ҳақда сўзлаб берди.\nХадича Кубро Чифтчи давлат тўнтаришларини яқиндан билган бир инсон. Отаси 60- ва 80-йиллардаги инқилоблардан кейин қотиллик билан жиноий жавобгарликка тортилган илк журналист сифатида йиллар давомида қамоқхонада қолган. Фарзандларига ҳам ўша кунларни эслатувчи саноқсиз хотиралар қолдирган. Чифтчи, Туркия президенти Эрдўғоннинг “кўчага чиқинг” деган кўрсатмасидан кейин кўприкка борганини айтиб, “Аскарлар танкларда кўприкка келгандилар. Уларга қўл телефонимдан президентимизнинг нутқини кўрсатдим. Аскарлардан учтаси нутқни кўрганидек қўлларидаги милтиқни ерга ташлади. Қўрқган эдилар. Давлат тўнтаришининг муваффақиятсизликка учраганини тушунгандилар. Шу пайтда жасоратим янада ортди”, деди.\nАскарларнинг ўнгга-чапга мўлжал олиб ўт очганини айтган Чифтчи сўзларини шундай давом этди:\n“Танкнинг устида ёнма-ён турган бир тўда аскарлардан бири ҳар фуқарони отганида зафар қоғонгандек севинарди. Ғазабга минган эди. Яралилар жуда кўп эди. Ўрта қонли кўлга айланган эди. Шу пайт, ё ўламиз ёки бу дарғазабларнинг қўлига тушамиз деб ўйладим. Тўғри танкларнинг устига юра бошладим. Жуда қаттиқ ғазабланган эдим. Чунки бу “FETÖ”(Фатҳуллоҳчи террор ташкилоти) аъзоларини яхши танир эдим. Менинг дорихонамга товламачилик ниятида келишганди. “SGK” ёки тушган ойлик ҳисоб миқдорининг 20 фоизини ҳиммат сифатида бизга берасан” дегандилар, мен рад қилганимда эса, “Бир кун келиб бошқарув бизнинг қўлимизга ўтади. Шунда бу тўловларни қилмаган дорихоналар ёпилишга мажбур бўладилар. Имомимизнинг фатвосига кўра: Биздан бўлмаганларнинг моллари ғанимат, хотин ва қизлари эса жория ҳукмидадир”,деган эдилар. Буларнинг ҳокимиятига киргандан кўра тупроқ остига кирганим маъқул деган фикрда танкларнинг устига юрдим.”\nАскарлар унинг олдини тўсиш учун кўп куч ишлатганликларини, аммо бундан қўрқмаганини айтган Чифтчи, “Кейин улар менга қарата ўт очдилар. Қўлимда, оёғимда ва кўксимда иссиқлик сездим. Полковниклардан бири, “Ёрдамга аскар жўнатинг” дея бақирарди. Ярадор ҳолда кўпчиликнинг ичига кирдим. Биз турган жойга келган кўк автобусни кўрганимдек, полковникнинг сўзларини эсладим. Атрофимдагиларга аскарлар келаяпти дея бақирдим. Одамлар у автобусни тўхтатганидек ичкаридан ўт очилди. Аммо уларнинг қўлга тушиши узоққа чўзилмади”, деди.\nЎз кучи билан касалхонага кетган Чифтчи, бу ерда муолажани тамомлагандан сўнг уйига қайтмоқда. Аллоҳ розилиги учун, Ватан ва миллат ишқида исёнга қарши турганини айтган Чифтчи, “Яна қайтарилса яна шундай йўл тутаман” деб таъкидлади.


Савоб ишни ҳар кун, ҳар ким қилиш керак\nСамарқанд шаҳридаги “Ҳамид Олимжон” номли Самарқанд вилоят мусиқали драма театри биносида “Халқаро ногиронлар куни” муносабати билан тадбир бўлиб ўтди. Унда давлат, жамоат ташкилотлари, муассасалар вакиллари иштирок этди. Шунингдек, тадбирда вилоят бош имом-хатиби З.Эшонқулов ва Самарқанд шаҳар масжидларининг имом-хатиблари қатнашди. Тадбир давомида мамлакатмизда бугунги кунда ногиронлиги бўлган шахсларга яратилган шароит ва имкониятлар ҳамда уларга қаратилаётган эътибор борасида сўз юритилди.\nТадбир давомида ташкилотлар ва ҳомийлар томонидан ногиронлиги бўлган шахсларга ногиронлик аравачаси, кийим-кечак, уй жиҳозлари, озиқ-овқат, дори-дармон каби маҳсулотлар хайрия сифатида тақдим этилди. Ўзбекистон мусулмонлари идораси Самарқанд вилоят вакиллиги, “Вақф” хайрия жамоат фондининг вилоят филиали ҳамда жоме масжидлар томонидан ҳам 2 000 000 сўм пул, ўн дона гилам ва озиқ овқат маҳсулотлари имконияти чекланган шахслар улашилди.\nРасулуллоҳ соллаллоҳу алайҳи васаллам ҳадиси шарифларининг бирида марҳамат қилиб: “Кимки, бир мўминдан дунё қийинчиликларидан бирини енгиллаштирса, Аллоҳ таоло ундан қиёмат оғирликларидан бирини енгил қилади. Кимдаки ҳаётда қийналган кишига осонликни раво кўрса, Аллоҳ таоло унга дунё ва охиратда енгилликни ато қилур” – деб айтганлар.\nОрамиздаги меҳр-мурувватга муҳтож кишиларга яхшилик, хайру эҳсон қилиш, уларни кўнгилларига сурур киритиш дунё ва охират мукофотларига савор қилади. Аллоҳ таоло жамиятимизда ўзаро меҳр-оқибатин зиёда айлаб, хайру саховатли, меҳр-мурувватли бандаларни Аллоҳ таоло ажру савобларини зиёда қилсин!\nКиритилган вақти: 03/12/2019 15:53; Кўрилганлиги: 792\nМатериал манзили: https://sammuslim.uz/press/events/savob-ishni-har-kun-har-kim-qilish-kerak\nЧоп этилган вақт: 23/09/2021 20:34


Черногория: Россия давлатнинг НАТОга киришини тўхтатишга уринмоқда, лекин уддалай олмаяпти\n17:57 / 27.04.2017\nРоссия ҳали-ҳамон Черногориянинг НАТОга киришига, ўтган йилдаги муваффақиятсиз давлат тўнтаришига уринишдан сўнг, қатор киберҳужумлар орқали тўсқинлик қилишга уринмоқда. Бироқ ҳеч ким Болқондаги кичик давлатнинг кейинги ойдаёқ альянсга қўшилишининг олдини ололмайди. Бу ҳақда мамлакат мудофаа вазири маълум қилди, деб хабар бермоқда Bloomberg.\nАдриатика денгизига чиқувчи давлатнинг қонун чиқарувчилари НАТОга киришни жума куни расман тасдиқлайдилар, дея маълум қилди Предраг Бошкович сешанба куни берган интервьюсида. Черногория альянснинг 25 май кунги йиғилишида тўлақонли аъзо сифатида иштирок этишга умид қилмоқда, дея таъкидлаб ўтган у.\nБу тасдиқлаш Югославия собиқ республикасининг геосиёсий позицияси ўзгарганидан далолат беради. Уни Россия билан диний ва маданий алоқалар тарихий жиҳатдан боғлаб турарди. Давлатнинг 200 миль қирғоғи альянсга кириши эса НАТОнинг Шимолий Ўрта ер денгизи узра тўла назоратини таъминлайди, дейилади мақолада.\nБошковичнинг маълум қилишича, унинг вазирлиги “ҳар куни” махфий маълумотлар бўлган “давлат институтлари ва ҳарбий зобитлар компьютерларига киберҳужумлардан” ҳимояланишга ҳаракат қилмоқда.\n"Россиянинг ўз манфаатлари бор, ҳамда у буни ўзига хос тарзда кўрсатди, - деган вазир. – Албатта, бу Кремль. Бу факт".\n"Подгорицанинг ҳарбий салоҳияти деярли нолга тенг, бироқ географик жойлашув Болқон узра назоратни кучайтиришга имкон беради", - дея Черногориянинг НАТОга киришига изоҳ берган Россия мудофаа вазири Сергей Шойгу чоршанба куни.\n"Черногория ўз ҳажми ҳақида ҳаммасидан хабардор, - дея қайд этиб ўтган Бошкович. – Бироқ, шу катта аҳамиятга эгаки, биз анъанавий равишда нотинч бўлган Болқон ярим оролини бироз хавфсиз жойга айлантириш учун ўз ҳиссамизни қўшмоқчимиз".


Аветик Исаакян (1875-1957; Арманистон) | www.ziyouz.uz\nБош саҳифа Жаҳон насри онлайн антологияси Аветик Исаакян (1875-1957; Арманистон)\nРубрика: Аветик Исаакян (1875-1957; Арманистон)\nИсаакян Аветик Саакович [1875.19(31).10, Казарапат — 1957.17.10, Ереван] — арман шоири. Арманистон Фанлар академияси академиги (1943). Семинарияда ўқиган (1889—92). 1911—36 йилда чет элда яшаган. Арманистон Ёзувчилар уюшмаси бошқаруви раиси (1946—57).\nДастлабки шеър ва достонларида ижтимоий зулмга қарши курашган халқ қаҳрамонлари мадҳ этилган, инсон тақдири, келажаги ҳақидаги фикрлар баён этилган («Қўшиқлар ва жароҳатлар», 1897; «Абул Аъло ал-Маъаррий», 1909—11 ва б.). «Сасма Мгер» достони (1919, 1937 йилда қайта ишланган) арман халқ эпоси «Сосунли Довуд» мавзуси асосида яратилган.\n«Бизнинг тарихчиларимиз ва бизнинг гусанлар» (1939), «Ватанимга» (1940), «Арман меъморчилиги» (1942) ва бошқа туркум шеърлари машҳур. 2-жаҳон уруши йилларида ёзган жанговар руҳдаги шеърлари («Қалбим менинг тоғлар чўққисида», 1941; «Улуғ ғалаба куни» 1945 ва б.) халқ қўшиқларига айланган.\nАйрим асарлари («Поэма ва шеърлар», 1961; «Абул Аъло ал-Маъаррий», 1976) ўзбек тилига таржима қилинган.\nАветик Исаакян. Болакай ва офтоб (ҳикоя)\nОзиб-тўзиган, жулдиргина кийинган сағир болакай муҳташам бир уйнинг деворига суяниб ўтирган кўйи ўтиб-қайтаётган йўловчиларга кир-чир қўлларини чўзиб, тиланаётганди. Бу митти бояқишгинанинг ёнидан ўтиб кетаётган одамларнинг бирортаси қиё боқмас, унинг зорланиб садақа сўраётганига ҳеч ким парво ҳам қилмасди. Болакай уззукун лоқайд, давоми…\nРукнларАветик Исаакян (1875-1957; Арманистон)\nАветик Исаакян. Қалб мантиғи (ҳикоя)\n— Қалбимизнинг ўз мантиғи бор, бу мантиқ одамнинг ақлини лол қолдиради,-деганди бир куни италиялик дўстим. — Ҳа, чиндан ҳам кишини ҳайратлантирадиган бу нарса шу қадар «ўжарки», ёлғиз қалбни тан олади, аммо унинг туб моҳиятига етиш мушкул. Негаки, қалб мантиғининг қонун-қоидалари давоми…


Гонконгда илк марта такрор коронавирус юқтириш ҳолати қайд этилди — Sof.uz\nЖАҲОН 30,983,958 22,583,338 961,400\nЎЗБЕКИСТОН 50,992 47,271 427\nГонконгда илк марта такрор коронавирус юқтириш ҳолати қайд этилди\n25.08 15:50 139 Жаҳон\nГонконг университети олимлари илк маротаба такрор коронавирус инфекцияси билан касалланиш ҳолати қайд этишганини хабар қилди. Тўрт ярим ой олдин COVID-19 касаллиги бўлган одамга иккинчи айни ташхис қўйилди. Иккинчи марта тестдан ўтганда беморда касаллик белгилари кузатилмаган.\nВирусни ўрганиш шуни кўрсатдики, унинг РНКси биринчи инфекцияни келтириб чиқарган SARS-COV-2 штаммининг генетик кодидан сезиларли даражада фарқ қилади.\nОлимлар COVID-19 касаллиги бўлган одамларнинг вирусга қарши иммунитетга эга бўлишларини билишади, аммо бу ҳимоя қанчалик самарали ва қанча вақт давом этиши номаълум. Гонконгдаги бемор билан юз берган воқеа шуни кўрсатадики, бутун дунё бўйлаб 800 мингдан ортиқ одам вафот этган вирусга қарши иммунитет жуда қисқа умр кўриши мумкин.\nCOVID-19'дан тузалган 33 ёшли гонконглик апрел ойида касалхонадан чиқарилган - шифокорлар уни бутунлай соғлом деб топишган эди. Аммо, август ойида, Испанияга сафардан қайтгач, аеропортда мажбурий тестдан ўтди ва унда яна вирус борлигини тасдиқланди.\nАввалроқ, Хитой ҳукумати вирусни қайта аниқлашнинг бир неча ҳолатлари ҳақида хабар берган эди. Уларга кўра, биз касал бўлганларнинг 5-15 фоизи ҳақида гаплашмоқдамиз, аммо бу одамлар ҳақиқатан ҳам қайта тикланганми ёки биринчи марта даволанмаганми, аниқ айтиш мумкин эмас.\nГонконглик беморда касаллик белгилари йўқ. Унинг иккинчи инфекцияси аэропортда мунтазам текшириш пайтида тасодифан топилган.\nАгар одамлар янги вирусни бир неча бор юқтириши мумкин бўлса (масалан, грипп каби), бу эмлашни сезиларли даражада мураккаблаштиради - ҳатто самарали вакцина кутилганидек ишлаб чиқилган бўлса ҳам.\nАммо, ЖССТнинг таъкидлашича, бирон бир хулосага келиш жуда эрта, чунки бизда яна битта инфекция бўлиши мумкин.\nГонконглик беморни текшириш натижалари ҳали илмий адабиётларда эълон қилинмаган, шунинг учун бу ишнинг кўп томонлари ҳали аниқ эмас.\nГонконг Такрор коронавирус\n18.09 15:33 2155\n17.09 14:45 2102\n17.09 11:01 1867\n17.09 16:17 1657\n18.09 17:46 1220\nАҚШда ҳам илк бора такрор коронавирус юқтириш ҳолати қайд этилди\n29.08 10:06 181\nУкраиналик эркак учинчи марта коронавирусга чалинди\n30.07 09:52 480 Жаҳон\nОқ уй Хитойни Гонконгни аннексия қилишда айблайди ва янги санкцияларни ваъда қилмоқда\n9.07 10:32 105 Жаҳон\nХитой парламенти Гонконг миллий хавфсизлиги тўғрисида қонун қабул қилди\n30.06 14:58 109 Жаҳон


Камол Жўнашев: "Учрашув охирларида омадимиз чопмай гол ўтказиб юбордик" ВИДЕО / CHAMPIONAT.asia\n19:12Карикатура: Моуриньо Мхитарянни "Арсенал"га "улоқтирмоқда" 3 18:38"Леганес" - "Реал". Зидан Роналдуни таркибга киритмади 12 18:32"Барселона" футболчисининг оёғи синган бўлиши мумкин 10 18:00Спортчилар ижтимоий тармоқларда 2 17:15Венгер Обамеянг ҳақида сир сақлади ва Мхитаряннинг маоши "Арсенал" учун муаммо эмаслигини айтди 11 17:142017 йилнинг энг қизиқ 7та футбол ўйини (Android/iOS) 42 17:05Сардор Рашидов тез орада “Ал-Жазира”ни тарк этади. Унга Саудия ва Қатар клублари даъвогар 45 16:54Европалик мутахассис “Бунёдкор” стадионига ташриф буюрди 9 16:47Энди "Бордо"ни жисмоний тайёргарлик бўйича мураббий бошқаради 1 16:27Тандир ва қирғизистонлик дарвозабон АГМК сафида 13 16:25Генрих Мхитарян МЮнинг эрталабки машғулотида иштирок этиш учун клуб базасига келди + ФОТО 7 16:12Olamsport: Юртимизда Олимпиада лицензияси учун турнир ўтказилади, ўзбек спортчиси нима учун Тошкентда жанг қила олмаганлигини маълум қилди 0 16:06"Қўқон-1912" "Локомотив БФК"ни мағлуб этди 4 16:01Eplmanager.com орқали 20 миллион сўм қийматидаги совғалар ютиб олган Акмалбек Аҳмедов билан суҳбат 21 15:57Футбол ҳақидаги энг сара иқтибослар (1-қисм) ФОТО 25\nКамол Жўнашев: "Учрашув охирларида омадимиз чопмай гол ўтказиб юбордик" ВИДЕО\n11 май 08:31\nЎзбекистон кубоги 1/8 финали дастлабки учрашувидан ўрин олган "Навбаҳор" - "Истиқлол" учрашувидан (1:0) сўнг иккала жамоа бош мураббийлари ўз фикрларини билдирди.\nКамол Жўнашев («Истиқлол» жамоаси бош мураббийи): - Ўйин қизиқарли ўтди. Шогирдларим берилган кўрсатмаларни 70-80 фоизга бажаришди. Учрашув охирларида омадимиз чопмай гол ўтказиб юбориб, мезбонларга имкониятни бой бердик. Кубок учрашувлари анча қийин бўлади. Бугунги кунда олий лига билан биринчи лига ўртасида фарқ бор. Қўлимиздан келганча қаршилик кўрсатдик. Фурсатдан фойдаланиб, ўйингоҳга келган мухлисларга миннатдорчилик билдириб ўтардим.\n«Навбаҳор» жамоасига эса кейинги ўйинларда омад ёр бўлишига тилакдошман. Ўзимизни жамоамиз ҳам навбатдаги баҳсга тайёргарликни муносиб тарзда олиб боришга ҳаракат қиламиз. Олдинда жавоб учрашуви ҳам бор. Шу сабабдан ҳали ҳеч нарса йўқотилмади. Ўз майдонимизда ўтадиган баҳсда кейинги босқичга чиқиш учун уруниб кўрамиз.


Яқинда бир воқеанииг гувоҳи бўлдим. Икки дўст шерикчилик асосида кичик корхона қурмоқчи бўлишиб, ўртага баравар пул ташлашди. Иккинчисининг хорижлик сармоядор таниши бор экан, уни зарур дастгоҳлар олиб беришга кўндиришди.\nИш қизиб кетди. Шаҳарнинг қоқ марказида нақшлар билан безанган корхона биноси тикланди. Дастгоҳлар келтириб ўрнатилди. Ишлар юришиб, маҳсулот ҳам харидоргир чиқиб қолди. Фойда катталашаётганини кўрган биринчи йигитни шайтон васваса қила бошлади: “Шунча пулни индамай анави икковига бериб юборавераманми? Қурилишни асосан ўзим қилган бўлсам. Пул кўшган бўлса, қайтарарман. Мободо, кўнмаса, додини Худога айтсин!”\nХуллас, у шеригига пулни бўлтак-сўлтак қилиб қайтарди. Ўртадаги шартни бузиб, корхонага якка ўзи хўжайин бўлиб олди. Маблағ қўшган, елиб-югурган, хориждан дастгоҳ келтирган нариги шерик “додини Худога айтиб” қолаверди…\nБозор иқтисодиёти муаммолари нафақат кишилар турмушига, балки улар ўртасидаги муносабатларга, ахлоқ-одобга, одамийлик кўринишларига ҳам жиддий таъсир кўрсатди. Бугун кимдир шеригининг ўртадаги маблағни ўмариб кетганидан зорланиб юрибди. Яна бирови танишининг қарз олиб, бермай кетганидан фиғони фалакда. Савдода эса, алдамчилик, тарозидан уриш, айбли молни мақтаб сотиш, судхўрлик каби иллатлар одатий тусга кириб боряпти. Хуллас, аксарият одамлар ўзгаларнинг ҳаққидан кўрқмайдиган, ҳазар қилмайдиган бўлиб қолди. Нега шундай?\nАслида, бу ярамас иллатларнинг илдизлари анча илгарига бориб тақалади. Зўравон советлар ҳукумати одамларнинг ер-сувини, мол-мулкини, бойлигини тортиб олди. Ҳамма нарса умумники, деган шиорни зўр бериб тарғиб қилди. Оқибат, “бировнинг ҳаққи” деган тушунча истеъмолдан чиқди. Ҳеч ким ўзганинг ҳаққидан чўчимайдиган бўлиб қолди. Ваҳоланки, болшавойлар босқинига кадар бу ўлкада мусулмонларнинг аксари ҳалолликда, покликда, тақвода, бировнинг ҳаққидан қўрқишда ном чиқарган эди. Улуғ алломаларимизнинг, салафи солиҳларнинг ҳаётлари, амаллари, ибратлари тилдан тушмасди, уларга эргашиларди. Қолаверса, бировнинг ҳаққини еган, харидор ҳаққидан уриб қолган, ўзгани алдаган ёки зулм қилган одамлар муқаррар жазосини оларди…\nКелинг, биз ҳам аждодларимизнинг ибратомуз фазилатларига бир қур назар ташлайлик.\nМазҳаббошимиз Имоми Аъзамнинг тақволари, ҳалолликлари, ўзганинг ҳаққидан ҳазар қилишлари ҳақида замондошлари кўплаб воқеаларни нақл этишган. Бу зот молнинг нуқсонини айтишни унутиб сотгани учун савдогарликдаги ўттиз йиллик шериклари Ҳафс ибн Абдураҳмон билан ажрашиб кетганлар.\nБир куни қўй ўғирланганини эшитадилар. Ва кишилардан қўй неча йил умр кўришини сўрайдилар. “Етти йил”, дея жавоб қилишади. У зот ўша ўғирланган қўйнинг гўшти овқатимга аралашиб қолмасин, деб етти йилгача қўй гўшти тановул қилмайдилар.\nҲазрати Амир Кулолнинг онаси айтади: “Кулол қорнимда экан, ногоҳ шубҳали луқма ютиб қўйсам, кўкрагим остида шу қадар қаттиқ оғриқ турардики, ҳатто ҳушдан кетиб қолардим. Кейин маълум бўлдики, бу ҳол покиза фарзандим баракотидан экан”.\nТақво ва зуҳдда, ҳалоллик ва покликда ном чиқарган бир наманганлик киши ҳақида сўзлаб беришган эди. У зот ниҳоятда камбағал бўлиб, маҳалла аҳли маблағ тўплаб, уйлаб кўйган экан. Уйи йўқлигидан бировнинг ҳовлисида ижарада ўтираркан. Бирин-кетин фарзандлар туғилгач, қўни-кўшнилар маслаҳатни бир жойга қўйиб, ҳашар билан уй қуриб беришибди. Бир куни қарашса, у янги ҳовлини ташлаб, яна ўша эски жойига кўчиб келибди. Сабабини сўрашса, индамабди. Қистовга олишавергач, воқеани айтиб берибди. Маълум бўлишича, қўшнининг бир туп ўриги девор оша буларнинг ҳовлисига ҳам шохлаган экан. Ўрик пишганда тўкилганларини фарзанди оғзига солганини кўриб, ҳовлини тарк этиб келаверибди. Гўдакларининг халқуми бошқанинг ҳаққи билан булғанишини истамабди.\nЎтмишда бунақа воқеалар жуда кўп бўлган. Халқимиз бировнинг ҳаққи деб ҳаттоки девор оша осилиб турган дарахт шохини синдириб, тиш ковламаган, таклиф қилинмаган жойга бормаган, изн сўрамасдан кирмаган, дастурхондан ҳеч нарсани фарзанд-набираларига илинмаган.\nАна шундай ҳаёт кечирган ота-боболарнинг фарзандлари бугунга келиб ўзганинг ҳаққидан қўрқиш ўрнига ҳеч тап тортмай, алдов билан бировнинг молини тортиб олишгача, шерикларга хиёнат қилишгача етиб боришяпти. Тўй-маъракага борган айрим кишилар “боламга, набирамга”, дея чўнтакларини конфет, пистага тўлдириб қайтади. Боғчада, шифохонада, билим юртида ишлайдиганларнинг баъзилари сумкани тўлатиб кетишади. Айримлар бировдан пул, буюм, мол олиб, қайтариш “эсларидан чиқиб” қолаверади. Ишхонасидан у ёки бу нарсани кўтариб кетаверадиганлар ҳақида гапирмаса ҳам бўлади. Ҳол шунга бориб етдики, одамларники қолиб, Аллоҳ таолонинг байти масжидлардан гилам, китоб ва бошқа буюмларни ўғирлашдан ҳам ҳазар қилинмайдиган бўлиб қолди.\nХўш, ана шундай ўғирлаб, алдаб ёки зўрлик билан топилган овқатни еб катта бўлган фарзандларимиз келажакда ким бўлиб етишади? Уларнинг ахлоқи, тарбияси қандай бўлади?\nҚуйидаги ривоят бугун биз учун етарли сабоқ бўлар, балки.\nБир болакай доим айрончининг айрон халтасини бигиз билан тешиб, шимиб қочаркан. Айрончи охири боланинг отасига шикоят қилибди.\nОта ўйланиб қолибди: “Ўғли қачон ҳаром луқма еди экан?” Ўйлаб ўйига етолмабди. Кейин хотинидан сўрабди. Хотини ҳам ҳеч қачон шубҳали таом едирмаганини айтибди. “Йўқ, — дебди эр, — фақат ҳалол еб ўсган бола ҳеч қачон ўғрилик қилмайди. Кейин хотини ўйлай-ўйлай бир ҳолни эслабди… Ҳомиладорлик пайтида дугонасиникига борган, у ерда ўсиб турган лимонни кўриб, кўнгли суст кетган, дугонаси чиққанида игнатугма билан лимонни тешиб озгина шимган экан. Эрга ҳамма нарса\nHayotiy hikoyalar 278 ikki dost\nБир аёлнинг хожаси бошқа бир аёлга уйланибди. Аёл бундан хабар топгач, ўзини ҳеч нарса билмагандек тутиб юраверибди. Хожасига бўлган муомаласи ҳам илгаригидан а... Сохта севги қурбони.251\nНасиба янграган севимли таронани эшитар экан дилига илиқлик югурди. Қўл телефонида унга азиз бўлган исмни кўриб кўзлари қувнади. – Ассалому алайкум, – мамнунлик...


Унга кўра, совет армияси Берлинни қўлга киритганидан бир неча кун ўтиб, инглизлар бош вазири режалаштириш бирлашган штабига "Ақл бовар қилмас" (Operation Unthinkable) кодли ном остида ҳарбий операция тайёрлаш топшириғини берган.\nКўзда тутилишича, ғарблик иттифоқчилар Германия таслим бўлгандан кейин икки ой мобайнида СССР эгаллаган ҳудудларга ердан, ҳаво ва денгиздан кенг қамровли ҳужум уюштириши керак эди.\nОперациядан асосий мақсад - совет иттифоқини "АҚШ ва Британия империяси ихтиёри"га ўтказиш бўлгани қайд этилади оммавий ахборот воситаларида.\n1945 йил 1 июлда бошлаш истаги билан ҳужумни ташкил этиш бригада генерали, қироллик артиллерияси собиқ қўмондони Жеффри Томпсонга топширилади.\nНашр маълумотларига кўра, режада совет армиясини Одра ва Найсе дарёларидан нарига улоқтириб ташлаш учун Британия ва Америка дивизияларининг Берлин ва унинг чегараларига ёппасига ҳужуми кўзда тутилган. Шнайдемюль қишлоғи (Польша, бугунги Пила шаҳри) атрофида ҳал қилувчи тўқнашувни ўтказишга ҳозирлик кўрилган. Бу, Черчиль фикрича, Курск жангидаги каби масштабда кечувчи танклар тўқнашуви бўлиши керак эди.\nУлар "Ақл бовар қилмас" операциясида саккиз мингдан ортиқ Америка, Британия, Канада ва Польша танклари ҳаракат қилишини хоҳлашган.\nЎз ўрнида, Томпсон совет армияси устидан ғалаба қозониш учун қўшимча кучлар талаб этилади деб ҳисоблаган. У вермахт (Германия қуролли кучлари) ва SS (Гитлер ва Миллатчилар партиясининг асосий нацистик ташкилоти) армиясини қайта қуроллантиришни таклиф этган. Шу тарзда ғарблик иттифоқчиларга яна ўнта дивизия қўшилиши керак бўлган.\nШунингдек, генерал СССРга каучук, алюминий, мис ва портловчи моддалар экспортини чеклаш таклифини илгари сурган. Унинг ўйлашича, бу мамлакатни кучсизлантириш учун муҳим бўлган.\nБуюк Британия бош вазирининг ҳарбий маслаҳатчиси, генерал Гастингс Исмей вермахт ва SS армиясини қайта қуроллантириш таклифини эшитиб даҳшатга тушган ва бундай сиёсат демократик давлат учун мутлақо имконсизлигини айтган. У ҳукумат бир неча йиллар мобайнида Британия жамиятини советлар ўзига қандай зарба қабул қилгани ва улар қанчалик қайғу чекканига ишонтирганини эслатган.\nТомпсон фикрига кўра, урушдан сўнг СССРга қарши дарҳол ҳужум қилиш маънавий руҳият учун фожиа бўларди. Уни фельдмаршал Алан Брук қўллаб-қувватлаб, совет иттифоқига қарши режалаштирилган ҳужумда ғалаба қозониш имконияти озгина камроқ эканини таъкидлаган.\nОхир-оқибат, британиялик ҳарбий раҳбарларнинг фикри бир жойдан чиқмагани ортидан "Ақл бовар қилмас" операциясидан воз кечилган: Черчиллни эса учинчи жаҳон уруши бошланишидан ҳадиксирагани тез-тез афсуслантиради.\nУ совет армияси енгилмас бўлади ва Европага исталган вақтда ҳужум бошлайди деб ҳисоблаган, дея қўшимча қилади мақола муаллифи.\n"The Telegraph" маълумотига кўра, ушбу режа ҳамон "Россия: Ғарб цивилизациясига хавф" номи остида "Мутлақо махфий" тамғаси билан кул ранг папкада турибди.


Сешанба, 22 Сентябр 2015 23:52\nЎша даврларда зоҳидлиги, солиҳлиги бошқаларга мисол қилиб кўрсатиладиган одам мўминлар амири эди. У адолатли, тақводор ва зоҳид бўлиб, жуда кўп ибодат қиларди. Исми Умар ибн Абдулазиз (680-720) эди (раҳимаҳуллоҳ).\nРум қайсари ва форс шоҳлари эга бўла олмаган ерлар унга тобеъ, у бошқарган мамлакат чегараси Атлантика уммонидан бошланиб, Хитойгача етган эди.\nМашҳур саркарда Қутайба ибн Муслим бошчилигидаги мусулмонлар қўшни Самарқанднинг шарқий тарафига келганларида, шаҳар аҳолиси хабар топиб, мудофаага ўтмаслиги учун шаҳар ортида жойлашган тоққа қараб юришади. Орқа тарафдан ҳужум қилиш имкониятига эга бўлишади. Сўнг улар бўрон каби шаҳарга бостириб киришади ва зикр айтган ҳолларида тезда Самарқанд марказини эгаллашади. Аҳолини эса тўлиқ бўйсундира олишмайди. Шаҳар ҳокими, коҳинлари ва қўмондонлари тоғлар орасидаги бутларга сиғинадиган жойга қараб қочишади, аҳоли эса мусулмонлардан қўрқиб уйларига беркиниб олишади.\nОзроқ муддат ўтиб, улар сув ва таом учун уйларидан аста-секин чиқа бошлайди, аввалига бу иш учун ўз болаларини ташқарига чиқаришади; мусулмонлар эса уларга тегмас, аксинча, керакли нарсаларини уйларига олиб келишда ёрдамлашиб ҳам туришар эди. Болалар эса хурсанд ҳолларида уйларига емак ва ичмакларини келтиришар эди.\nШу тариқа қалбларига хотиржамлик иниб, ўз ер ва мулкларига қайтишни бошлашади. Ажабки, мол-мулкларини қандай ҳолатда қолдиришган бўлса, қайтиб уларни шундай ҳолатда топишади. Улар олдинги одатий ҳаётларини давом эттирадилар. Мусулмонлар ва самарқандликлар орасида савдо-сотиқ ва бошқа муносабатлар ўрнатилиши бошланади. Улар мусулмонларда омонатдорлик ва тўғриликни кўришади, мусулмонлар тарафидан уларга ҳеч қандай зулм ҳам бўлмайди.\nБир самарқандлик билан мусулмон ўртасидаги баҳсда шаръий маҳкама самарқандликнинг фойдасига қарор чиқаради. Бу шаҳар аҳолисининг чексиз ҳайратига сабаб бўлади.\nУшбу воқеа ҳақидаги хабарлар тоққа қочиб кетган роҳибларга ҳам етиб боради. Ўшанда улар агар босқинчилар адолат билан ҳукм қилаётган бўлса, уларнинг амирлари ҳам солиҳ киши эканига шубҳа йўқ, дейишади ва ўзларидан бир кишини бўлган воқеаларни унга етказиш учун юборишади.\nШу топшириқ билан ёш коҳин юраги қўрқувга тўла ҳолатда Дамашққача етиб боради. Бир катта саройга кўзи тушади ва буни амирнинг саройи деб ўйлайди, бироқ одамлар негадир бу саройга бемалол кириб чиқишмоқда. Сўнг у ҳам дадилроқ бўлиб ушбу саройга киради. Бу чиройли ва қимматбаҳо тошлар билан безатилган, узун минорали машҳур Уммавийлар масжиди бўлиб, унда кимдир сажда қилган, кимдир эса рукъуда эди... Бундай мўъжизавий жойни кўрган элчи улар ҳақида фикр юрита бошлади. У мусулмонлар тезда саф-саф бўлаётганини кўриб, бунчалик кўп одам текис саф тортаётганидан анча ажабланди.\nНамозни адо қилиб бўлгач, одамлар масжиддан чиқа бошлашди. У мусулмонлардан бирининг олдига бориб, мўминлар амири саройи ва амирларингиз қани деб сўради. Мусулмон киши: “Намозда имом бўлди-ку, наҳотки сен уни кўрмадинг?” деб жавоб берди. Йигит намоз дегани нима? деб сўради. Мусулмон эса, Ягона ва шериклари бўлмаган Аллоҳ таолога таслим бўлиш ва унга ибодат қилиш, дея жавоб берди. Сўнг у: “Сен мусулмон эмасмисан?” деб сўради. Элчи йўқ, деб жавоб берди. Мусулмон эса табассум билан “Сен қайси диндасан?”, деб сўради. Йигит: “Мен Самарқанд коҳинлари эътиқод қилаётган диндаман. Улар эса бутларга сиғинишади”, – деди. Мусулмон: “Биз мусулмонлар Аллоҳ таолога ибодат қиламиз ва унга шерик қўшмаймиз”, деб жавоб берди.\nУ мўминлар амири уйининг манзилини тушунтириб берди. Элчи йигит унинг айтганлари бўйича бир уйни топиб борди, уй олдида қандайдир одам деворини таъмирлаётган экан. Унинг кийимига лой теккан, абгорроқ бир ҳолда эди. Йигит масжидга қайтади ва ҳалиги мусулмонни топиб: “Устимдан куляпсанми, мен мўминлар амири ҳақида сўраяпман, сен эса деворини таъмирлаётган бир фақир одамга йўллабсан”, деди.\nМусулмон элчи йигит билан Умар ибн Абдулазиз уйига келиб, амирул мўмининни кўрсатди. У эса деворини тузатмоқда эди. Ўшанда элчи яна унинг ҳазиллашаётгани айтди. Мусулмон эса Аллоҳ номи билан қасам ичди. Элчи йигит эса, коҳинларнинг кибрини ёдга олиб ҳайратга тушди. У шундай ўйлар ичра хаёлга шўнғиган пайтда, бир аёл боласи билан мўминлар амиридан “Байтул мол”дан берилаётган нафақасини кўпайтиришларини сўраб келиб қолди. Шунда унинг ўғли амирул муъминийннинг боласи ўйнаётган ўйинчоққа талпинди ва унинг қўлидан тортиб олди. Амир муъминийнинг ўғли ўйинчоғини қайтариб оламан деган пайтда аёлнинг ўғли уни уриб юборди. Шунда боланинг юзи қонади ва ҳар қандай она каби амирул муъминийнинг завжалари ҳам боласи томон чопди ва уни бағрига босиб ярасини боғлади. Кейин аёл ва боласига бақира кетди.\nХалифанинг хотини ким эканини биласизми? У сарой ва подшоҳ тарбияланувчиси, отаси, эри ва иниларининг ҳаммаси мусулмонларнинг буюк халифалари бўлган Фотима бинти Абдулмалик эди. Шунда Умар ибн Абдулазиз нима қилдилар?\nАёл ва боласининг юзига боқдилар. Уларни қўрқинч чулғаб олганди, тинчлантирдилар. Ўғилларидан ўйинчоқни олиб боланинг қўлига бердилар. Аёлга оладиганига қўшимча қилиб берилишини буюрдилар. Сўнг ўз ўғилларини юзидан ўпиб уни ҳам тинчлантирдилар. Сўнг хотинларига боқдилар ва: “Меҳрибоним, уни, боласини қўрқитиб юбординг. Пайғамбар (с.а.в.) айтганлар: “Ким бир мусулмонни қўрқитса, Аллоҳ уни қиёмат куни қўрқитади”, дедилар, сўнг деворни тузатишни тўхтатдилар.\nУмар: “Бу бизнинг одатимиз эмас, балки у Аллоҳнинг амри ва Расулининг (с.а.в) суннатларидир”, дедилар. Шунда йигит: “Қутайба бундай қилмади”, деди.\nБуларни тинглаган амир қарор чиқаришга шошгани йўқ, чунки у зотнинг фақат бир тарафни тинглаб қарор чиқарадиган одати йўқ эди. Бир парча қоғоз олди ва икки қатор сўз ёзиб деди: “Буни Самарқанд ноибига етказ, у сизларга зулм қилишдан тўхтайди”. Йигит Дамашқдан Самарқандга қараб йўлга отланди. Чўл ва тоғлардан ўтиб борар экан, ўзича: “Шу бир мактуб Қутайба қиличлари олдида нима қила олар экан? Самарқандга келгач у мактубни коҳинларга беради. Улар эса, бу мактубга кўра қарор чиқариши учун уни ноибга беради. Ноиб мактубдан хайратга тушса ҳам у мўминлар амири қўлини (ёзувини) танир эди. У, ҳақиқатан ҳам, мактуб амирдан эканига ишонч ҳосил қилиб, хатни очди, унда эса қуйидаги сўзлар битилган эди: “Мўминлар амиридан Самарқанд ноибига. Ассалому алайкум ва раҳматуллоҳи ва баракатуҳ! Самарқанд коҳинлари билан Қутайба ўртасидаги мубоҳасани ҳал қилиш учун қози тайинла. Ўзинг эса, Қутайба ибн Муслим ўрнини эгалла”. Ноиб Қутайбани ғалаба ва фатҳлардан чалғитмаслик учун уни орқага қайтаришни истамас эди.\nБироқ на чора, амирнинг буйруғини бажариш керак. У тезда қози тайин қилади. Қози Қутайбага тез қайтишни буйради. Маҳкама масжидда бўлиши тайин қилинади. Коҳин ва аҳолини ҳам масжидга йиғишади, Қутайба ибн Муслим ҳам келтирилади. Унга қозининг буйруғи етиб борганида, у қайтиш учун икки кун отдан тушмасдан шаҳарга қайтиб келади. Коҳинлар Қутайбанинг қайтиб келганини эшитиб, қўрқувдан сув терга ботишади.\nҚутайба масжидга кирди, қиличини қўйди ва қози олдига келиб турди. Қози эса, Қутайбага даъвогар ёнида ўтиришга амр этди. Маҳкама жараёни бошланди.\nСўнг қози коҳинга юзланиб даъвосини арз қилишни айтди. Коҳин: “Бу қўмондонингиз Қутайба ибн Муслим диёримизга огоҳлантиришсиз кирди. Ҳамма мамлакатларга уч танлов; ислом ёки жизя ёки ҳарбни таклиф қилди. Аммо бизни ҳийла билан босиб олди”, деди.\nҚози Қутайбага юзланди ва: “Бу шикоятга нима дейсан?”, деди. Қутайба унга жавоб қилди: “Аллоҳ қозини ислоҳ қилсин! Ҳарб бу ҳийладир. Бу мамлакат ўта қудратли. Фатҳ олдида тўғаноқ бўлиб турганди. Мен билардимки, агар икки томон урушадиган бўлса қонлар анҳор бўлиб оқарди. Аллоҳ мени бу режага йўллади. Бу кутилмаган ишимиз билан мусулмонларни катта зарардан ҳимоя қилдик ва душманимизнинг жонини асрадик. Ҳа, биз уларни фавқулодда ҳолга солдик, лекин уларни қутқардик ва уларга исломни танитдик!”\nҚози унга: “Эй Қутайба, уларни исломга ёки жизяга ёхуд ҳарбга чақирдиларингми?”, деди. Қутайба жавоб қилди: “Йўқ. Айтган сабабларимга кўра кутилмаганда ҳужум қилдик”. Шунда қози деди: “Эй Қутайба, сен иқрор бўлдинг. Агар даъво қилинаётган киши айбига иқрор бўлса муҳокама тугайди. Эй Қутайба, Аллоҳ бу умматга фақат дин туфайлигина нусрат берган. Хиёнатдан сақланиш ва адолатла туриш дин буюкликларидандир. Аллоҳга қасамки, биз уйимиздан Аллоҳ йўлида жиҳод қилиш учунгина чиққанмиз. Ерга эга бўлиш, мамлакатларни босиб олиш ва ноҳақ унда олий бўлиш учун чиқмаганмиз!”.\nСўнг қози башарият тарихидаги энг ажиб ҳукмни чиқарди: “Мусулмон қўшинининг ҳаммаси Самарқанддан уч кун ичида қандай тез кирган бўлса шундай тез чиқиб кетсин ва шаҳарни ўз аҳлига қайтарсин. Уларга урушга ҳозирланишга фурсат берилсин. Сўнг уларни огоҳлантирсинлар ва ислом ёки жизя ёхуд ҳарб ўртасида ихтиёр берсинлар. Агар улар ҳарбни танласалар, у ҳолда уруш бўлади. Бу Аллоҳ таоло шариатининг ва пайғамбари (с.а.в.)нинг суннатининг татбиқи бўлади”. Мусулмонлар шаҳарни тарқ қила бошлашди, қози ҳам туриб коҳинлар олдида чиқиб кетди. Коҳинлар ўз кўзларига ишонмай қолишди, Самарқанд аҳли эса мусулмонлар шаҳарни қандай тарк қилаётганини кузатиб қолишди. Ўшанда ўша йигит: “Аллоҳга қасамки, уларнинг дини – ҲАҚ”, деди ва калимаи шаҳодатни айтди. Йигит орқасидан коҳинлар ҳам Аллоҳнинг ягоналигига шоҳдат келтирди ва Исломни қабул қилди.\nЎшанда иш узоқ чўзилмай Самарқанд аҳлининг ҳаммаси Исломни қабул қилганди. Ҳа, бу Аллоҳнинг барҳаёт дини Исломдир! Бу бизнинг умматларнинг яхшиси бўлган кунларимизда нур, раҳмат ва адолат билан ёзган тарихимиздир!..\n« Масжидул ҳаромнинг босиб олиниши\tАлавийларнинг ҳокимиятга келиш тарихи »


Наманган ҳокими гўшт нархини туширмоқчи бўлди\nЎзбекистон бўйлаб гўшт нархи кескин кўтарилган бир пайтда Наманган ҳокими нархни буйруқ билан туширишга уринди.\nНаманган ҳокими Баҳодир Юсупов ўтган ҳафта вилоятдаги 600 га яқин қассобни йиғиб, уларга гўшт нархини тушириш, бозорда 17-20 минг сўмдан сотилаётган мол гўштини 12-14 минг сўмга сотишни тавсия қилди.\nНаманган вилояти ҳокимиятининг қишлоқ ва сув хўжалиги масалалари бўйича масъулларидан бири шундай учрашув бўлганини тасдиқлади.\nЛекин, ҳокимият расмийсига кўра, гўшт нархини тушириш ташаббуси қассобларнинг ўзларидан чиққан.\n- Беш-ўнта катта-катта қассоблар ҳамкасбларига шундай мурожаат қилишди, нарх-навони меъёрида ушлаб туриш бўйича. Байрамга ўз ҳиссамизни қўшайлик, деб бозордан холис нархда мол олиб, сўйиб кўришди.\nНархи ўртача 14 мингдан тушди. Қўй гўштини ҳам ўртача нархини келишиб, аҳдлашишди-да. Ҳозир энди шаҳарда шу нархларда сотаяпти, бир-икки ғаламислар кўтарвормаган бўлса, - дейди Наманган ҳокимлиги расмийси.\nЛекин ҳоким қандай буйруқ бермасин¸ бозордаги нархни талаб ва эҳтиёж белгилайди - наманганлик журналист Носир Зокирнинг айтишича, бозорда гўшт ҳали ҳам 17-21 минг сўм атрофида сотилаяпти.\n- Ҳеч қачон қассобларни улуғ айём кунида гўштни нархини туширайлик¸ деганини кўрмаганман. Фалон нарсани фалон нархда сотгин¸ деб бўлмайди. Бу бозор, бозор буни ҳал қилади. Мана ҳозиргина келиним бозорга тушди, мол гўшти суяклиси 17 минг, лаҳм гўшт 21 минг сўм, -дейди наманганлик журналист.\nМасалан, Чехия пойтахти Прагада бугун супермаркетларда бир килограмм суяксиз гўшт нархи 7,5-8 доллар, шариат қоидалари бўйича махсус дўконларда сўйилган мол гўштнинг ўртача нархи эса 10 АҚШ долларга тўғри келади.\nПрагадаги шундай дўконларда қассоблик қиладиган андижонлик Рустамжон Ўзбекистонда гўшт нархи ошгани сабабларини шундай изоҳлайди.\n- Оддий деҳқончилик, фермерлик хўжаликлар бугунги кунда қисқариб кетган. Мана мен Чехияда юрган бўлсам¸ бу ерда битта ҳайвонга 1-10 гектар ер ажратилади. Биздачи десангиз, ҳозир пахта эк, у қил бу қил деб, ҳайвонларни етиштириш учун имконларни етарли бермаган. Шунга ҳайвонлар бугунги кунда қимматлаб кетган. Ҳайвон қиммат бўлса, қассоб нима қилсин? Аслида қассоблар устига кўп қўймайди, нари борса икки минг қўяди”, - дейди Рустамжон.\nБир пайтлар Андижонда қассоблик қилган Рустамжон вилоят раҳбарлари томонидан гўшт нархини мажбурий тартибда туширишга уринишлар авваллари ҳам бўлгани, аммо бир неча кун ўтар-ўтмас нарх-наво илгаригидек юқори даражасига чиққанини эслайди.\n- Махсус ярмарка қилиб арзон гўшт келтириб сотган, бизни клиентларни ўлдириш учун. Лекин буни бир кун қилади, икки кун қилади, таги бўлмаса яна нарх кўтарилади-да", - дейди Рустамжон.\nНаманганликларнинг айтишларича, бир неча кун илгари Наманган шаҳрида гўшт дўконларида ҳатто гўшт йўқолиб қолган. Маҳаллий қассобларга кўра, бўрдоқи мол нархи баландлигидан мол сўйиб, гўштини ҳоким белгилаган нархда сотишдан зарар кўришлари мумкин бўлган, шунинг учун мол сўйилмаган.\nЖорий йилнинг май-июл ойларида гўшт нархи республика бўйича кескин кўтарилди. Пойтахт бозорларида бир килограмм гўшт 20-22 минг сўмдан, супермаркетларда эса 25 минг сўмдан сотиляпти.


Олимлар болаларнинг дунёга келиш кетма-кетлиги уларнинг феъл-атворига таъсир қилишини аниқлашди » Ўзбекистон янгиликлари – Zamin.uz\nОлимлар болаларнинг дунёга келиш кетма-кетлиги уларнинг феъл-атворига таъсир қилишини аниқлашди\nҚуйидаги мақолада муаллиф оилада туғиладиган фарзандларнинг феъл-атвори, шахсиятининг шаклланишига сабаб бўлувчи омиллардан бирини ўрганган тадқиқот натижалари билан ўртоқлашади. Шу билан бирга мазкур тадқиқот ота-оналарга фарзандини тушунишларида катта ёрдам бўлишини таъкидлайди.\nОиладаги ёлғиз ёки энг катта фарзандлар одатда ижодкорликка мойил бўлади.\nБир оилада, бир ота-она қарамоғида ва ҳатто бир хил шароитда яшаган болалар улғайганида бир-бирларидан бутунлай фарқ қиладиган инсон бўлиб вояга етадилар.\nОилада тўнғич фарзанд ота-оналарнинг "ўнг қўли" ҳисобланади. Катталар у билан маслаҳатлашишади, унинг фикрини инобатга олишади. Шунинг учун у ақл-идрокли ва масъулиятли бўлиб вояга етади. Шунингдек, консерватив қарашларга амал қилади.\nЎртанча фарзанд эса ўзини ота-она меҳридан ажратилгандек сезади ва ҳар доим эътиборга муҳтож бўлади. Шунингдек, катта фарзандлардан ўтиб кетишга ҳаракат қилади ва исёнкор бўлади. Энг кичик фарзанд эса кўпроқ эътибор ва меҳр олувчи ҳамманинг эркатойи бўлади ва шу сабабли хотиржам, қувноқ ва креативликка мойил бўлиб ўсади.\nФранкфурт амалий фанлар университети қошидаги демографик ўзгаришларни ўрганиш Илмий-тадқиқот институти (FZDW) социолог-олимлари болалар дунёга келишининг кетма-кетлиги уларнинг шахсияти шаклланишига қандай таъсир қилишини аниқлашди. Бу ҳақда "Deutsche Welle" хабар беради.\nФранкфут олимлари томонидан ўтказилган узоқ муддатли тадқиқот 2013 йилда бошланган. Бир гуруҳ ўсмирлар гуруҳи – Германиядаги 150 та мактабдан бўлган 10 минг атрофидаги тахминан бир хил ёшдаги ўқувчилар кузатув остига олинган. Лойиҳанинг асосий мақсади мактабда (мактаб ҳовлисида, жисмоний тарбия дарсларида, мактабдан уйга қайтаётганда) ўқувчиларнинг шикастланиш билан туговчи бахтсиз ҳодисаларга қанчалик кўп учрашини, нима сабабли айрим болалар бошқаларига нисбатан кўпроқ шикастланишини аниқлаш бўлган. Лойиҳа доирасида ўқувчиларда доимий сўровнома ўтказиб келинган. Унда бола охирги 12 ой давомида қандай жароҳатланишларни бошдан кечиргани, спорт уларнинг ҳаётида қандай ўрин тутиши, уларнинг овқатланиш тартиби, ота-оналари билан муносабати, яшаш шароити сўралган.\n“Дастлаб биз нечанчи фарзанд бўлиб туғилиш одамнинг феъл-атворига таъсир кўрсатиши устида ишламадик. Бироқ тадқиқот давомида бу жиҳатга ҳам эътибор беришни бошладик. Қолаверса, бу масала олимлар томонидан анчадан бери муҳокама қилинмоқда”, – дейди тадқиқот муаллифларидан бири Свен Штадтмюллер. – Кўплаб тадқиқотлар ўтказилган, бироқ улар бутунлай бошқача натижа берган".\nСўнгги ўқув йилида ўтказилган сўровнома давомида франкфуртлик олимлар еттинчи синфда ўқиётган тадқиқот иштирокчилари орасидан ака-ука ва опа-сингиллари борларнинг шахсий хусусиятларига алоҳида эътибор беришни бошладилар.\nСўровномада бошқа саволлар билан бир қаторда уларнинг нечта сингил ва укалари борлиги, муҳим масалаларни ота-оналари билан муҳокама қилиши қанчалик осонлиги сўралган. Олинган маълумотлар ўрганиб чиқилгач, инсон феъл-атвори ва шахсий фазилатларига унинг оилада нечанчи фарзанд эканлиги маълум даражада таъсир кўрсатади, деган хулосага келинди.\nМаълум бўлишича, оиладаги ёлғиз ёки тўнғич фарзанд характери катта ва кичик фарзандлар ўртасида аросатда қолган ўртанча фарзандга нисбатан кўп холларда босиқроқ, бошқалар билан тез чиқишиб кетадиган, ғамхўр, ота-онасига яқинроқ, шунингдек, ижодкорликка мойил бўлади. “Тўнғич фарзандлар кўпинча ота-оналарнинг "ўнг қўли" вазифасини бажарса, ўртанча фарзандларга бу ишларни ёши кичиклиги сабабли ишониб топширилмаслиги кўп ҳолларда улардаги ўзига бўлган ишончнинг камайишига, қайсар ва омадсиз бўлишига сабаб бўлади”, дейди Свен Штадтмюллер.\nУнинг айтишича, оиладаги кенжа фарзанднинг аҳволи янада қийинроқ. Одатда уни оилада энг кичиги бўлиш қониқтирмайди. У бошқаларнинг ўзига энагалик қилмасдан, катталар қаторида қабул қилишларини хоҳлайди. Бундай болаларнинг феъл-атвори турғун бўлмайди, улар қизиққон, доим ўзини намоён қилишга, бошқаларга қарши иш тутишга ҳаракат қиладиган бўладилар. Бунда унинг қиз ёки ўғил бола эканлиги фарқсиз.\nFZDW тадқиқоти она-оналарга асқотиши мумкин. Ўз фарзандларини яхшироқ тушунишлари ва улар билан илиқ муносабатда бўлишлари учун психологиядан хабардор бўлиш анча ёрдам беради. Франкфурт университети олимлари ушбу лойиҳа устида ишлашни 2020 йилнинг охиригача давом эттиради, бу эса олдинга яна кутилмаган янгиликлар очилишидан далолат беради.\nЯнгиликлар » Ҳаёт тарзи » Олимлар болаларнинг дунёга келиш кетма-кетлиги уларнинг феъл-атворига таъсир қилишини аниқлашди\n17:50 Отанинг ёши фарзандлар саломатлигига таъсир кўрсатиши аниқланди\n21:13 Оилада нечанчи фарзандлигингизга қараб, характерингизни айтамиз\n10:03 Тўнғич фарзанд ҳақида психологлар фикри